

**SPRÁVA O ČINNOSTI V OBLASTI VZDELÁVANIA**

**na PU v Prešove Fakulte manažmentu**

**za rok 2019**

Prešov 2020

**OBSAH**

[Úvod 3](#_Toc53846666)

[1 Obsah vzdelávania na fakulte 3](#_Toc53846667)

[2 Študenti fakulty a štúdium na fakulte 6](#_Toc53846668)

[3 Prijímacie konanie v roku 2019 12](#_Toc53846669)

[4 Absolventi fakulty 23](#_Toc53846670)

[5 Učitelia fakulty a ich štruktúra 29](#_Toc53846671)

[6 Hodnotenie poskytovanej kvality vzdelávania 30](#_Toc53846672)

[7 Sociálne a motivačné štipendiá 31](#_Toc53846673)

[ZÁVER / ZHRNUTIE 32](#_Toc53846674)

# Úvod

Správa o činnosti v oblasti vzdelávania na Fakulte manažmentu za rok 2019 (t.j. za letný semester akademického roka 2018/2019 a zimný semester akademického roka 2019/2020) je podkladovým materiálom pre spracovanie výročnej správy o činnosti Fakulty manažmentu Prešovskej univerzity v Prešove.

Základným poslaním Fakulty manažmentu (ďalej len „fakulta“) je uskutočňovať tvorivé vedecké bádanie a poskytovať vysokoškolské vzdelávanie v oblasti ekonomických a manažérskych vied v troch stupňoch štúdia.

Vzdelávanie na Fakulte manažmentu v  roku 2019 bolo zabezpečované desiatimi katedrami Fakulty manažmentu a Ústavom jazykových kompetencií PU v Prešove (Slovenský jazyk pre zahraničných študentov).

# Obsah vzdelávania na fakulte

Tabuľka 1 poskytuje prehľad o poskytovaných študijných programoch po komplexnej akreditácii z roku 2015

Tabuľka 1 Akreditované študijné programy a odbory

|  |  |  |  |  |  |
| --- | --- | --- | --- | --- | --- |
| **Študijné programy** **podľa akreditácie z r. 2015** (a zmeny z roku 2018) | | | | | |
| **Stupeň štúdia** | **Študijný program** | **Študijný odbor** | **Štandardná**  **dĺžka štúdia**  **(roky)** | **Forma štúdia** | **Priznané práva do** |
| 1.stupeň  bakalársky | *Manažment* | Ekonómia a manažment | 3/4 | Denná/ externá | čas. neobm.  (d, ex) |
| 2. stupeň  magisterský | 2/3 | čas. neobm.  (d, ex) |
| 3. stupeň  doktorandský | 4/5 | čas. neobm.  (d, ex) |
|  | | | | | |
| 1.stupeň  bakalársky | *Environmentálny manažment* | Ekologické a environmentálne vedy | 3/4 | Denná/ externá | čas. neobm.  (d, ex) |
| 2. stupeň  magisterský | 2/3 | čas. neobm.  (d, ex) |
|  | | | | | |
| 1.stupeň  bakalársky | *Turizmus, hotelierstvo a kúpeľníctvo* | Ekonómia a manažment | 3/4 | Denná/  externá | čas. neobm.  (d, ex) |

Fakulta manažmentu v roku 2019 (k. 31. 10. 2019) poskytovala vzdelanie v:

* 3-ročnom **bakalárskom študijnom programe manažment** v študijnom odbore Ekonómia a manažment v **dennej forme** štúdia;
* 4-ročnom **bakalárskom študijnom programe manažment** v študijnom odbore Ekonómia a manažment, v 1. až 3. roku štúdia **v externej forme**;
* 3-ročnom **bakalárskom študijnom programe environmentálny manažment** v študijnom odbore Ekologické a environmentálne vedy **v dennej forme** štúdia;
* 3-ročnom **bakalárskom študijnom programe turizmus, hotelierstvo a kúpeľníctvo** v študijnom odbore Ekonómia a manažment v **dennej forme** štúdia;
* 4-ročnom **bakalárskom študijnom programe turizmus, hotelierstvo a kúpeľníctvo** v študijnom odbore Ekonómia a manažment v 1.až 3. roku štúdia **v externej forme**;
* v 2-ročnom **magisterskom študijnom programe manažment** v študijnom odbore Ekonómia a manažment **v dennej forme** štúdia;
* v 3-ročnom **magisterskom študijnom programe manažment** v študijnom odbore Ekonómia a manažment **v** **externej forme** štúdia;
* v 2-ročnom **magisterskom študijnom programe environmentálny manažment** v študijnom odbore Ekologické a environmentálne vedy v **dennej forme** štúdia;
* v 4-ročnom doktorandskom študijnom programe manažment v študijnom odbore Ekonómia a manažment v **denne**j **forme** štúdia;
* v 5-ročnom doktorandskom študijnom programe manažment v študijnom odbore Ekonómia a manažment v **externe**j **forme** štúdia v slovenskom jazyku,
* v 5-ročnom doktorandskom študijnom programe manažment v študijnom odbore Ekonómia a manažment v **externe**j **forme** štúdia v anglickom jazyku,
* v 4-ročnom doktorandskom študijnom programe environmentálny manažment v študijnom odbore Ekologické a environmentálne vedy v **dennej forme** štúdia;
* v 5- ročnom doktorandskom študijnom programe environmentálny manažment v študijnom odbore Ekologické a environmentálne vedy v **externej forme** štúdia.

Fakulta poskytovala vzdelanie v akreditovaných študijných programoch a študijných odboroch v dennej a v externej forme štúdia kombinovanou metódou. Akreditované študijné programy a odbory v roku 2019 uvádza sumárne tabuľka 2.

Tabuľka 2 Počet realizovaných akreditovaných študijných programov k 1.1.2019

|  |  |  |  |  |  |  |  |
| --- | --- | --- | --- | --- | --- | --- | --- |
| **Stupeň štúdia** | | | | | | | |
| **Bc.** | | **Mgr.** | | **PhD.** | | **Spojený 1. a 2.** | |
| **D** | **E** | **D** | **E** | **D** | **E** | **D** | **E** |
| 3 | 2 | 2 | 1 | 2 | 2 | - | - |

Študenti bakalárskeho študijného programu manažment sa zameriavajú už od prvého roku štúdia prostredníctvom možnosti výberu jedného z 5 blokov povinne voliteľných predmetov na jednu z piatich špecializácií:

* manažment ľudských zdrojov,
* manažment turizmu a hotelierstva,
* obchod, marketing a psychológiu obchodu,
* digitálny marketing,
* manažérsku informatiku (len pre dennú formu štúdia).

Študenti magisterského študijného programu manažment sa už od prvého roku štúdia prostredníctvom možnosti výberu jedného zo 4 blokov povinne voliteľných predmetov zameriavajú na jednu zo štyroch špecializácií:

* + manažment ľudských zdrojov,
  + manažment turizmu a hotelierstva,
  + obchod, marketing a psychológiu obchodu,
  + manažérsku informatiku (len pre dennú formu štúdia).

Všetky študijné programy sa poskytovali v slovenskom jazyku.

V  rámci ostatnej komplexnej akreditácie fakulte bola priznaná akreditácia 12 študijných programov, na ktoré fakulta postupne prešla (tabuľka 3).

Tabuľka 3 Priznané práva akreditovaných študijných programov k 31. 10. 2019

|  |  |  |  |
| --- | --- | --- | --- |
| **Študijný program** | **Študijný odbor** | **Stupeň štúdia** | **Forma štúdia** |
| Manažment | Ekonómia a manažment | 1. | D, E |
| Manažment | Ekonómia a manažment, pracovisko Užhorod (Ukrajina) | 1. | D, E |
| Turizmus, hotelierstvo, kúpeľníctvo | Ekonómia a manažment | 1. | D, E |
| Environmentálny manažment | Ekologické a environmentálne vedy | 1. | D, E |
| Manažment | Ekonómia a manažment | 2. | D, E |
| Environmentálny manažment | Ekologické a environmentálne vedy | 2. | D, E |
| Manažment | Ekonómia a manažment | 3. | D, E |

*Poznámka: Práva priznané v slovenskom a anglickom jazyku*

V roku 2019 bola oblasť vzdelávania riadená v súlade s platnými predpismi a to podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, vrátene novely účinnej od 1. 11. 2018, podľa vyhlášky č. 155/2013, ktorou sa mení a dopĺňa vyhláška č. 614/2002 Z.z. MŠVVaŠ SR o kreditovom systéme štúdia, podľa Študijného poriadku Prešovskej univerzity v Prešove a Študijného poriadku FM, Disciplinárneho poriadku PU v Prešove, Smernice pre priznávanie motivačných štipendií a podľa vnútorných predpisov pre oblasť vzdelávania schválených Akademickým senátom fakulty a Opatreniami dekana FM PU v Prešove.

V roku 2019 boli Fakulte manažmentu priznané práva uskutočňovať bakalársky študijný program Manažment v študijnom odbore Ekonómia a manažment v dennej aj externej forme štúdia, miesto poskytovania študijného programu Užhorod (Ukrajina).

# Študenti fakulty a štúdium na fakulte

K 31. 10. 2019 študovalo na fakulte v 1. až  3. stupni štúdia 1 737 študentov (o 6,5 % menej ako v predchádzajúcom roku), z toho v dennej forme štúdia 1 484 študentov (o 1,8 % menej ako v predchádzajúcom akademickom roku) a v externej forme štúdia 253 (menej o 26,7 %) študentov. Počty študentov podľa foriem štúdia a podľa ročníkov štúdia uvádzajú nasledujúca tabuľka 4 a grafy 1 - 2.

Tabuľka 4 Počet študentov k 31. 10. 2019

|  |  |  |  |
| --- | --- | --- | --- |
| **Denné štúdium** | | |  |
| **Stupeň štúdia** | **Študijný program / odbor** | **Spolu** | **I** |
| 1. Bc. | Manažment / Ekonómia a manažment | 676 | 0,99 |
| Environmentálny manažment / Ekologické a environmentálne vedy | 24 | 1,00 |
| Turizmus, hotelierstvo a kúpeľníctvo / Ekonómia a manažment | 409 | 0,99 |
| **Spolu** | **1 049** | **0,94** |
| 2. Mgr. | Manažment / Ekonómia a manažment | 354 | 1,00 |
| Environmentálny manažment / Ekologické a environmentálne vedy | 19 | 0,70 |
| **Spolu** | **413** | **1,09** |
| 3. PhD. | Manažment / Ekonómia a manažment | 20 | 1,00 |
| Environmentálny manažment / Ekologické a environmentálne vedy | 2 | 2,00 |
| **Spolu** | **22** | **1,05** |
| **SPOLU: Bc. + Mgr. + PhD.** | | **1 484** | **0,98** |
| **Externé štúdium** | | |  |
| **Stupeň**  **štúdia** | **Študijný program / odbor** | **Spolu** | **I** |
| 1. Bc. | Manažment / Ekonómia a manažment | 129 | 1,17 |
| Turizmus, hotelierstvo a kúpeľníctvo / Ekonómia a manažment | 34 | 0,89 |
| **Spolu** | **163** | **1,10** |
| 2. Mgr. | Manažment / Ekonómia a manažment | 49 | 0,31 |
| Environmentálny manažment / Ekologické a environmentálne vedy | 0 | 0,00 |
| **Spolu** | **49** | **0,31** |
| 3. PhD. | Manažment / Ekonómia a manažment | 36 | 0,95 |
| Management / Economy and management | 2 | 1,00 |
| Environmentálny manažment / Ekologické a environmentálne vedy | 3 | 3,00 |
| **Spolu** | **41** | **1,03** |
| **SPOLU: Bc. + Mgr. + PhD.** | | **253** | **0,73** |
|  | | |  |
| **Spolu (všetky študijné programy)** | | **1 737** | **0,94** |

Graf 1 Štruktúra študentov podľa formy štúdia k 31. 10. 2019

Graf 2 Počet študentov v jednotlivých stupňoch a formách štúdia 31. 10. 2019

V roku 2019 študovalo na Fakulte manažmentu 278 zahraničných študentov, čo predstavuje nárast 10,4 %. K 31. 10. 2019 na fakulte študovalo na 1. stupni 245 (zvýšenie o 14 študentov), na druhom stupni 27 (zvýšenie o 9 študentov) a na 3. stupni 6 študentov (nárast o 3 študentov). Z hľadiska štátnej príslušnosti ide najmä o študentov z Ukrajiny (272). Prehľad podáva tab. 5 a grafy 3 a 4.

Tabuľka 5 Počet študentov podľa štátnej príslušnosti k 31 10. 2019

|  |  |  |  |  |
| --- | --- | --- | --- | --- |
| **Stupeň** | **Denná forma** | **Externá forma** | **Spolu** | **I** |
| **cudzinci** | **cudzinci** |
| **1.** | 245 | 0 | 245 | **1,06** |
| **2.** | 26 | 1 | 27 | **1,59** |
| **3.** | 0 | 6 | 6 | **3,00** |
| **Spolu** | 271 | 7 | 278 | **1,11** |

Graf 3 Počet študentov v dennej forme podľa štátnej príslušnosti

Graf 4 Počet študentov v externej forme podľa štátnej príslušnosti

Uvedené počty študentov v tabuľke 4 a 5, v jednotlivých formách a stupňoch štúdia poukazujú na tri tendencie:

1. oscilácia okolo 2 000 študentov, ktorá predstavuje optimálny stav pre FM, klesá;
2. znižovanie počtu študentov, najmä dlhodobé (skokové) znižovanie podielu externých študentov,
3. stabilizácia počtu zahraničných študentov z Ukrajiny.

Počet študentov je stabilizovaný na základe dopytu a konkurencieschopnosti fakulty. Tento počet predstavuje v súčasnosti spodnú hranicu optimálneho stavu, ktorý má presah do zámeru skvalitňovať procesy vzdelávania. Optimalizuje sa počet študentov na jedného učiteľa, čím sa vytvára dostatok priestoru pre využívanie moderných edukačných metód a foriem vzdelávania pre prácu v optimálnych študijných skupinách a pre možnosť optimálne využívať dostupné informačné zdroje a prostriedky edukácie. Znižovanie počtu študentov na externej forme štúdia má kontinuálnu tendenciu a odráža súčasný stav v dopyte po vzdelaní v našej spoločnosti, zmeny v dĺžke štúdia po ostatnej akreditácii a situáciu na trhu práce.

Tabuľka 6 Počet prerušených, ukončených štúdií (ak. rok 2018/2019)

|  |  |  |  |  |  |
| --- | --- | --- | --- | --- | --- |
| **Stupeň štúdia** | **Prerušenie štúdia** | **Zanechanie štúdia** | **Vylúčenie** | | **Iné** |
| **pre neprospech** | **disciplinárne dôvody** |
| Bc | 3 | 103 | 150 | 2 | 2**\*** |
| Mgr | 3 | 3 | 13 | 0 | 1\*\* |
| PhD | 1 | 1 | 0 | 0 |  |
| **SPOLU** | **7** | **107** | **163** | **2** |  |
| BcE | 2 | 28 | 21 | 4 | 1**\*\*\*** |
| MgrE | 1 | 3 | 6 | 1 |  |
| PhDE | 7 | 1 | 0 | 0 |  |
| **SPOLU** | **10** | **32** | **27** | **5** |  |
| **CELKOM** | **17** | **139** | **190** | **7\*\*\*\*** |  |

\* prestup v rámci PU

\*\* prestup na inú VŠ

\*\*\* neskončenie v termíne

\*\*\*\* neuhradenie školného

V akademickom roku (tabuľka 6) štúdium na fakulte prerušilo spolu 17 študentov (z toho 7 v dennej forme štúdia a 10 v externej forme štúdia). Prerušenie štúdia využívajú študenti pri nájdení si vhodnej pracovnej príležitosti a tehotné študentky. V akademickom roku skončilo štúdium na fakulte (tzn. vylúčení študenti a študenti, ktorí štúdium zanechali) spolu 336 študentov, čo je o 6 študentov menej ako v predchádzajúcom roku (z toho 270 v dennej forme štúdia a 59 v externej forme štúdia). Disciplinárne vylúčenie študentov (7 študentov) vychádzalo z neuhradenia školného a znížilo sa o 50 %. Vylúčenie pre neprospech predstavuje spolu 190 158 219 študentov; zníženie o 13,20 % (z toho 163 študentov v dennej forme štúdia a 32 vo forme externej). Rastúce počty študentov, ktorí štúdium zanechali, vyplývajú z lepšej dostupnosti štúdia a horšej ekonomickej situácie v regióne. Štúdium opúšťajú študenti bez študijných návykov a študenti, ktorí si nájdu prácu.

V roku 2018, t.j. ZS akad. roku 2018/2019, bolo v zmysle zákona, vyrubené školné za prekročenie štandardnej dĺžky štúdia. Výška školného bola stanovená na 700 € pre 1. stupeň štúdia, 1 000 € pre druhý stupeň štúdia a 1 500 € pre doktorandské štúdium. V zmysle § 96 ods. 16 zákona o vysokých školách môže rektor školné a poplatky spojené so štúdiom znížiť, odpustiť alebo odložiť termíny ich splatnosti s prihliadnutím na študijné výsledky (ŠS), sociálnu (sirota, polosirota) a zdravotnú situáciu študenta (ŤZP) alebo na iné skutočnosti hodné osobitného zreteľa podľa zásad uvedených v štatúte vysokej školy a príslušnej smernici.

Za externé štúdium na Fakulte manažmentu PU v Prešove vo všetkých ponúkaných stupňoch štúdia pre akademický rok 2018/2019 bol stanovený poplatok za štúdium v súlade s legislatívou a nariadeniami Ministerstva školstva, vedy, výskumu a športu SR.

V štúdiu študijného programu Management v 3. stupni v anglickom jazyku, bolo vyrubené študentom školné na základe platného cenníka PU v Prešove.

V súlade s Opatrením Ministerstva školstva, Slovenskej republiky z 1. augusta 2012 č. 2012-6519/32834:12-071, ktorým sa ustanovuje suma maximálneho ročného školného na akademický rok 2013/2014, pre študijné programy uskutočňované v externej forme štúdia bola ročná výška školného v externých študijných programoch zverejnená v zákonom stanovenej lehote na stránke fakulty [www.unipo.sk/fm](http://www.unipo.sk/fm) (Tabuľka 7).

Tabuľka 7 Ročné školné v akademickom roku 2018/2019

|  |  |  |
| --- | --- | --- |
| **Študijný program** | **Cena v €** | |
| **Ročné školné** | **Nadštandardná dĺžka štúdia / súbežné štúdium** |
| * **Študijný program Manažment v študijnom odbore Ekonómia a manažment (1. stupeň štúdia – bakalárske štúdium)** * **Študijný program** Environmentálny manažment **v študijnom odbore** Ekologické a environmentálne vedy **(1. stupeň štúdia – bakalárske štúdium)** * **Študijný program** Turizmus, hotelierstvo, kúpeľníctvo **v študijnom odbore Ekonómia a manažment (1. stupeň štúdia – bakalárske štúdium)** | **590 €** | **700** |
| * **Študijný program Manažment v študijnom odbore Ekonómia a manažment (2. stupeň štúdia – magisterské štúdium)** * **Študijný program** Environmentálny manažment **v študijnom odbore** Ekologické a environmentálne vedy **(2. stupeň štúdia – magisterské štúdium)** | **690 €** | **1 000** |
| * **Študijný program Manažment v študijnom odbore Ekonómia a manažment (3. stupeň štúdia – doktorandské štúdium)** | **1 490 €** | **1 500** |
| * **Študijný program Management v študijnom odbore Ekonómia a manažment (3. stupeň štúdia – doktorandské štúdium v anglickom jazyku)** | **3 000 €** | **-** |

Tabuľka 8 podáva prehľad o úhradách školného podľa stupňa a formy štúdia na základe vzniku povinnosti.

Tabuľka 8 Úhrada školného podľa stupňa a formy štúdia (ak. rok 2018/2019)

|  |  |  |  |  |
| --- | --- | --- | --- | --- |
| **Forma štúdia** | **Stupeň** | **Študenti:** | | |
| **ktorým vznikla povinnosť uhradiť školné** | **ktorým vznikla povinnosť uhradiť školné za prekročenie štandardnej dĺžky štúdia** | **cudzinci, ktorí uhrádzajú školné** |
| Denná | 1. | 79↑ | 79↑ | 13↑ |
| 2. | 10↑ | 10↑ | 1**↑** |
| 3. | 1 | 1 | - |
| **Spolu denná** | **1. – 3.** | **90** | **90** | **14** |
| Externá | 1. | 147**↓** | - | 0 |
| 2. | 154**↑** | - | 1 |
| 3. | 44↓ | - | 5 |
| **Spolu externá** | **1. – 3.** | **345↓** | **-** | **6** |
| **SPOLU denná a externá** | **1. – 3.** | **433** | **90**↑ | **20**↑ |

V dennej forme štúdia vznikla povinnosť uhradiť školné 90 študentom, čo je nárast o 29 študentov. V externej forme vznikla povinnosť úhrady školného 345 študentom (pokles o 32 študentov). Pri nadštandardnej dĺžke štúdia vznikla povinnosť úhrady 90 študentom (nárast o 32 študentov). Zvýšenie študentov uhrádzajúcich nadštandard je spôsobené:

* zníženým záujmom o plnenie študijných povinností,
* zvýšeným záujmom ukrajinských študentov o predlžovanie štúdia.

**Študenti so špecifickými potrebami**

K 31. 10. 2019 na Fakulte manažmentu študovalo 8 študentov so špecifickými potrebami (pokles o 1 študenta), 4 z nich boli držiteľmi preukazu ZŤP. Študentom so špecifickými potrebami sa aktívne venuje koordinátorka PhDr. Tatiana Lorincová, PhD.

# Prijímacie konanie v roku 2019

Fakulta manažmentu v akademickom roku 2018/2019, pre akademický rok 2019/2020 ponúkala uchádzačom o štúdium:

* v dennej forme:
* 3-ročný bakalársky študijný program Manažment,
* 3-ročný bakalársky študijný program Management (v anglickom jazyku),
* 3-ročný bakalársky študijný program Environmentálny manažment,
* 3-ročný bakalársky študijný program Turizmus, hotelierstvo, kúpeľníctvo,
* 2-ročný magisterský študijný program Manažment,
* 2-ročný magisterský študijný program Environmentálny manažment,
* 4-ročný doktorandský študijný program Manažment,
* 4-ročný doktorandský študijný program Management (v anglickom jazyku),
* 4-ročný doktorandský študijný program Environmentálny manažment;
* v externej forme:
* 4-ročný bakalársky študijný program Manažment,
* 4-ročný bakalársky študijný program Management (v anglickom jazyku),
* 4-ročný bakalársky študijný program Environmentálny manažment,
* 4-ročný bakalársky študijný program Turizmus, hotelierstvo, kúpeľníctvo,
* 3-ročný magisterský študijný program Manažment,
* 3-ročný magisterský študijný program Environmentálny manažment,
* 5-ročný doktorandský študijný program Manažment,
* 5-ročný doktorandský študijný program Management (v anglickom jazyku),
* 5-ročný doktorandský študijný program Environmentálny manažment.

Uchádzač o štúdium na Fakulte manažmentu PU v Prešove mohol podať na túto fakultu aj viacero prihlášok na štúdium – týka sa to aj formy štúdia.

Fakulta manažmentu PU je súčasťou verejnej vysokej školy - štúdium na všetkých študijných programoch denného štúdia v slovenskom jazyku je bezplatné (výnimkou je štúdium pri prekročení štandardnej dĺžky štúdia a súbežné štúdium, pričom výška školného pre tieto prípady bola stanovená jednotne a centrálne z úrovne rektorátu PU v Prešove a zverejnená v zákonom stanovenej lehote v cenníku zverejnenom na [www.unipo.sk](http://www.unipo.sk)). Denné štúdium v študijných programoch v anglickom jazyku je spoplatnené.

Počet prijímaných študentov na FM je determinovaný dopytom po vzdelaní ekonomicko-manažérskeho charakteru a snahou o permanentné skvalitňovanie edukačného procesu. Prijímacie konanie je v súlade s platnou legislatívou a podmienkami prijatia na štúdium, ktoré boli prerokované a schválené akademickým senátom fakulty.

**Komplexná informácia o prijímacom konaní na FM PU v Prešove v roku 2019**

Nasledujúce tabuľka 9 a grafy 5-7 uvádzajú prehľadnú štatistiku prijímacieho konania na Fakulte manažmentu PU v Prešove pre akademický rok 2019/2020.

V prijímacom konaní na akademický rok 2019/2020 boli na dennej forme v 1. a 2. stupni počty uchádzačov vyššie ako bol zverejnený počet miest. Na externej forme bola situácia opačná (vrátane denného tretieho stupňa). Počet uchádzačov spolu bol oproti plánu vyšší o 655 uchádzačov.

Tabuľka 9 Prehľad prijímacieho konania na FM PU v roku 2019 (programy v slovenskom jazyku)

|  |  |  |  |  |  |  |
| --- | --- | --- | --- | --- | --- | --- |
|  | **Bakalársky stupeň** | | **Magisterský stupeň** | | **Doktorandský stupeň** | |
| denná forma | externá forma | denná forma | externá forma | denná forma | externá forma |
| Zverejnený počet miest | 180 | 150 | 140 | 110 | 3 | 5 |
| Počet prihlásených študentov | **814↓** | **106↓** | **291**↑ | **24↓** | **3↑** | **5** |
| Počet prijatých študentov | 809↑ | 104**↓** | 291↑ | 24↑ | 3↑ | 5 |
| Aktuálny počet zapísaných študentov 1. ročníkov (k 31.10.2019) | 442↑ | 65↑ | 223↑ | 18**↓** | 3↑ | 2 |
| Počet prihlásených študentov na 1 zverejnené miesto | 4,52↓ | 0,70↓ | 2,08↓ | 0,22**↓** | 1,00↑ | 1,00 |
| Počet prihlásených na 1 prijaté miesto | 1,01**↓** | 1,02↓ | 1,00↑ | 1,00 | 1,00 | 1,00 |
| Pomer prijatí na 1 zapísané miesto | 1,83↓ | 1,60↓ | 1,30↓ | 1,33↓ | 1,00 | 1,00 |

Tabuľka 10 Prehľad prijímacieho konania na FM PU v roku 2019 (programy v anglickom jazyku)\*

|  |  |  |  |  |  |  |
| --- | --- | --- | --- | --- | --- | --- |
|  | **Bakalársky stupeň** | | **Magisterský stupeň** | | **Doktorandský stupeň** | |
| denná\* forma | externá forma | denná\*\* forma | externá forma | denná forma | externá forma |
| Zverejnený počet miest | 20 | 15 | 30 | 10 | 1 | 8 |
| Počet prihlásených študentov | **5** | **0** | **21** | **0** | **0** | **0** |
| Počet prijatých študentov | 0 | 0 | 21 | 0 | 0 |  |
| Aktuálny počet zapísaných študentov 1. ročníkov (k 31.10.2019) | 0 | 0 | 0 | 0 | 0 | 0 |
| Počet prihlásených študentov na 1 zverejnené miesto | 0,25 | - | 0,70 | - | - | - |
| Počet prihlásených na 1 prijaté miesto | - | - | 1,00 | - | - | - |
| Pomer prijatí na 1 zapísané miesto | - | - | 0 | - | - | - |

*\* Pre nízky záujem sa program v anglickom jazyku na 1. stupni neotvoril*

*\*\* Program sa nerealizuje pre nesplnenie podmienok*

Graf 5 Pomer počtu prihlásených uchádzačov k počtu prijatých uchádzačov

Graf 6 Pomer prijatých uchádzačov k počtu zapísaných študentov

Graf 7 Pomer počtu zverejnených miest k počtu zapísaných študentov

Neustále pretrváva rozdiel medzi počtom prijatých študentov a počtom zapísaných študentov, najmä na 1. stupni štúdia. Je to spôsobené tým, že absolventi stredných škôl si zvyčajne podávajú na bakalárske štúdium viac prihlášok a rozhodnú sa podľa výsledku na oslovených školách, častokrát sa rozhodnú práve pre školu, ktorá im pošle prvá pozitívne rozhodnutie. Pri 2. stupni štúdia spravidla absolventi pokračujú na štúdiu na materskej fakulte – menší odliv je kompenzovaný príchodom uchádzačov z iných fakúlt a iných vysokých škôl. Na externej forme štúdia je záporný rozdiel medzi prijatými a zapísanými spôsobený rozhodnutím študenta na základe:

* rozvrhu,
* individuálneho študijného plánu,
* neodpustenia platby poplatku za štúdium.

Pre vyššiu objektivizáciu prijímacieho konania a najmä kvôli ukrajinským uchádzačom so záujmom o štúdium v slovenčine, (ktorí boli prijímaní bez znalosti slovenčiny, čo spôsobovalo následné problémy pri štúdiu a masívne vylučovanie či zanechávanie štúdia), prebieha overovanie jazykovej spôsobilosti. Overenie jazykovej spôsobilosti sa deje za osobnej účasti uchádzača a pozostáva z ústnej a písomnej časti. Uchádzač o štúdium musel vyhovieť v oboch častiach overenia jazykovej spôsobilosti (ústnej i písomnej), aby bol zaradený do spoločného prijímacieho konania pre všetkých uchádzačov o štúdium v slovenskom jazyku. Overenie jazykovej spôsobilosti je v gescii Katedry interkultúrnej komunikácie. Od tohto kroku vedenie FM očakáva menšie problémy pri štúdiu programov v slovenskom jazyku zahraničnými uchádzačmi (Ukrajina).

Uchádzači o štúdium z Ukrajiny bývajú – vzhľadom na ich školský systém – prijímaní v nižšom veku ako je 18 rokov. K 31.10.2019 študovalo na Fakulte manažmentu 52 študentov vo veku 17 rokov a 1 študentka vo veku 16 rokov. Tento fakt môže do obdobia plnoletosti študenta spôsobovať mnohé problémy spojené so zodpovednosťou (napr. prekročenie hranice so sprievodom, ubytovanie na internáte, zodpovednosť za konanie atď...).

**Prijímacie konanie na 1. stupeň štúdia**

V roku 2019 sa absolventi stredných škôl s maturitou uchádzali o štúdium na fakulte prostredníctvom prihlášok na štúdium podaných do 31. 3. 2019 (3-ročné denné a 4-ročné externé štúdium). Uchádzač mohol na fakultu podať aj viac prihlášok na štúdium. Prijímacie konanie bolo na fakulte realizované podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a riadilo sa Zásadami prijímania uchádzačov na štúdium schválenými Akademickým senátom fakulty.

Na štúdium bakalárskych študijných programov boli uchádzači prijímaní bez vykonávania prijímacej skúšky. Základnou podmienkou prijatia na štúdium bolo získanie úplného stredného vzdelania alebo úplného stredného odborného vzdelania. Poradie pre prijatie sa stanovovalo z prihlásených uchádzačov na základe aritmetického priemeru známok na maturitnom vysvedčení (v prípade rovnosti bodov aj z koncoročných vysvedčení). Prijímanie uchádzačov bolo realizované podľa ich umiestnenia v poradí.

Algoritmus na stanovenie poradia uchádzačov o štúdium bol schválený Akademickým senátom fakulty. Poradie uchádzačov zodpovedalo výslednej číselnej hodnote, na základe ktorej bol stanovený výsledný počet bodov. Výsledná číselná hodnota bola stanovená na základe aritmetického priemeru známok z maturitného vysvedčenia, ktorý bol prepočítaný koeficientom podľa typu strednej školy.

**ALGORITMUS - SPÔSOB VYHODNOCOVANIA A TVORBY PORADIA PRE PRIJATIE**

Základnou podmienkou prijatia na bakalárske štúdium (študijného programu prvého stupňa) je získanie úplného stredného vzdelania alebo úplného stredného odborného vzdelania ukončené ktoroukoľvek platnou **maturitnou skúškou**.

Prijímacie konanie pre **všetkých uchádzačov o štúdium** (s výnimkou zahraničných uchádzačov o štúdium) **na Fakulte manažmentu PU v Prešove** **bolo realizované bez prijímacej skúšky.**

**Uchádzači o štúdium môžu v prípade záujmu vykonať NEPOVINNÝ test SCIO** (viac na [www.scio.cz](http://www.scio.cz)).

**Automaticky a prednostne boli prijatí na štúdium všetci tí uchádzači o štúdium 1. stupňa (bakalárskeho), ktorí na nepovinnom teste SCIO „Všeobecné študijné predpoklady“ (resp. Obecné studijní předpoklady) dosiahli percentil viac ako 50 (vrátane) - ide o prijatie bez ohľadu na priemer známok z maturitnej skúšky, pri dodržaní podmienky predloženia svojho platného maturitného vysvedčenia.**

Títo uchádzači boli prijímaní bez vyhodnocovania algoritmom, avšak podmienkou ich zápisu na štúdium bolo doloženie maturitného vysvedčenia.

Prijatí boli všetci tí uchádzači, ktorí sa umiestnili v poradí pre prijatie vytvorenom na základe algoritmu. Poradie pre prijatie sa v prvom kroku stanoví z prihlásených uchádzačov na základe všetkých typov maturitných vysvedčení, vrátane všetkých typov pôvodných („klasických“) maturitných skúšok absolvovaných kedykoľvek, aj pred rokom 2005, a to zo všetkých typov stredných škôl t.j. gymnázií a všetkých ostatných stredných odborných škôl podľa známok z maturitných vysvedčení (v prípade rovnosti bodov na báze algoritmu môže byť využité aj koncoročné vysvedčenie).

**V algoritme bola zakomponovaná aj možnosť výrazného zlepšenia výsledkov maturity pomocou vykonania nepovinného testu SCIO** (viac na [www.scio.cz](http://www.scio.cz/)), ktorý je možné vykonať na 31 miestach: v ČR (25) a SR (9 – Prešov, Košice, Michalovce, Poprad, Bratislava, Žilina, Martin, Banská Bystrica, Nitra). Pomocou testu SCIO v časti „Všeobecné študijné predpoklady (VSP)“ si mohli zlepšiť **výrazne** svoju pozíciu v poradí pre prijatie:

* tí uchádzači, ktorí už zmaturovali a ich priemer známok maturitného vysvedčenia nepostačoval na prijatie a uchádzajú sa o prijatie na Fakultu manažmentu PU pre príslušný akad. rok,
* tí uchádzači, ktorí si chceli (potrebovali) výrazne posilniť šancu a zvýšiť pravdepodobnosť prijatia pre príslušný akad. rok a maturovali v tom istom roku.

Do poradia pre prijatie na štúdium boli zaradení na príslušných pozíciách všetci t.j. aj tí uchádzači, ktorí nematurovali z profilových predmetov (matematika a cudzí jazyk), ale majú vykonanú akúkoľvek platnú maturitnú skúšku. Teda prijatý na bakalárske štúdium bol ktorýkoľvek z uchádzačov spĺňajúci podmienku uvedenú vyššie podľa svojho umiestnenia v poradí.

Dve rôzne poradia pre  prijatie sa tvorili pre každý študijný program vždy samostatne podľa toho istého algoritmu:

* **Poradie všetkých uchádzačov prihlásených na prijatie na denné štúdium**, vytvorené uvedeným algoritmom pre každý študijný program osobitne. (Fakulta manažmentu PU je súčasťou univerzity ako verejnej vysokej školy - štúdium na všetkých študijných programoch v dennej forme štúdia bolo **b e z p l a t n é).**
* **Poradie všetkých uchádzačov prihlásených na prijatie na externé štúdium**, vytvorené uvedeným algoritmom pre každý študijný program osobitne. (Za externé štúdium bol stanovený poplatok v súlade s legislatívou a nariadeniami Ministerstva školstva, vedy, výskumu a športu SR, ktorý bude zverejnený v stanovenej lehote).

Uchádzači boli prijatí na štúdium v oboch formách štúdia (denné a externé) vždy podľa vytvoreného poradia od najnižšieho tzv. výsledného čísla - do stanoveného počtu uchádzačov pre prijatie na štúdium - podľa kapacít fakulty, pričom určené počty prijatých uchádzačov rešpektujú ukazovatele a kritériá kvality univerzitného štúdia.

**Poradie pre prijatie sa vytvára súčinom oboch súčastí povinnej časti (I.), s možným zvýhodnením korekciou bodmi nepovinnej časti, ktoré uchádzač nemusí plniť (II.).**

**Algoritmus pozostáva z týchto bodov (I.-II.):**

1. **Povinná časť pre získanie pozície v poradí pre prijatie:**

* aritmetický priemer známok na maturitnom vysvedčení ktorejkoľvek strednej školy (APZMV),
* koeficient za ktorúkoľvek strednú školu (KSŠ).

1. **Nepovinná časť** 
   * **SCIOB - Na základe testu SCIO, ktorý môže zvýhodniť uchádzača výrazným posunom v poradí pre prijatie.** Test vykonáva a overuje nezávislý posudzovateľ SCIO, podrobnejšie: [www.scio.cz](http://www.scio.cz/). Tento test v prijímacom konaní berie do úvahy vyše 50 českých a slovenských fakúlt Uchádzač môže získať bonus za absolvovanie testu „Všeobecné študijné predpoklady (VŠP-Z)“. Do vyhodnotenia v prijímacom konaní pre akad. rok 2019/2020 vezme fakulta výsledky vykonania testu SCIO kdekoľvek v Slovenskej republike alebo Českej republike, a to vykonaného v ktoromkoľvek termíne od decembra 2011 do mája 2019.
   * **B - Bonusy** t.j. možné pridelené bonusy v systéme bonifikácie z profilových maturitných predmetov (matematika a cudzí jazyk), ktoré uchádzač nie je povinný mať ako maturitné predmety.

**Uchádzači boli prijatí na základe zatriedenia podľa tzv. výslednej číselnej hodnoty v poradí od najnižšej dosiahnutej výslednej číselnej hodnoty, vypočítanej takto:**

|  |
| --- |
| **Výsledná číselná hodnota  =  APZMV . KSŠ . 100  – B - SCIOB** |

Konkrétne hodnoty koeficientov boli uvedené v schéme pre výpočet výslednej číselnej hodnoty a zverejnené na web stránke fakulty.

Popis premenných:

1. **„APZMV“ = aritmetický priemer známok z maturitného vysvedčenia (povinné)**

Všetky platné maturitné vysvedčenia, ktoré spĺňajú kritériá slovenskej legislatívy, vyhovujú pre zaradenie uchádzača do poradia pre prijatie na štúdium. Platí to aj pre maturity bez predmetov matematika a cudzie jazyky. Platí to nielen pre súčasné maturity, ale aj „staršie“ maturity (t.j. napríklad pred rokom 2005).

1. **„KSŠ“ = koeficient za strednú školu (povinné)**

Koeficient je priradený podľa nasledujúcej tabuľky (v súlade s § 57 ods.1) zákona 131/2002 Z.z.. o vysokých školách v znení neskorších predpisov a podľa typu absolvovanej strednej školy v zmysle zákona 245/2008 Z.z. o výchove a vzdelávaní a o zmene a doplnení niektorých zákonov a podľa Vyhlášky MŠ SR č. 282/2009 Z.z. o stredných školách:

|  |  |  |  |
| --- | --- | --- | --- |
| **Typ strednej školy** | **Absolventi gymnázia** | **Absolventi ekonomického zamerania t.j. s ukončeným študijným odborom 63236XX hotelová akadémia, alebo 63176XX obchodná akadémia \*** | **Absolventi inej strednej odbornej školy** |
| **Koeficient za strednú školu** | 1,0 | 1,3 | 1,5 |

**\*** v prípade nejasností bude príslušnosť odboru ekonomického zamerania komisionálne posúdená.

1. **„SCIOB“ - SCIO–bonus (nepovinné)**

Hodnota bonusu SCIOB výrazne zlepšuje výslednú číselnú hodnotu, bonus zvýhodnenia za realizovaný test z časti „Všeobecné študijné predpoklady (VŠP-Z)“ resp. „Obecní studijní předpoklady (OSP-Z)“ v rámci testovania SCIO (bližšie [www.scio.cz](http://www.scio.cz/)).

Nepovinná časť na základe testuSCIO môže zvýhodniť uchádzača výrazným posunom v poradí pre prijatie.Test vykonáva a overuje nezávislý posudzovateľ SCIO. Výsledky nepovinného testu SCIO v prijímacom konaní berie do úvahy vyše 50 českých a slovenských fakúlt.

Ak uchádzač vykonal test SCIO v termíne od decembra 2011 do mája 2019, zašle na fakultu výsledky (certifikát) najneskôr do dátumu 15. júna 2019.

Do vyhodnotenia v prijímacom konaní pre akad. r. 2019/2020 brala fakulta do úvahy výsledky vykonania testu SCIO kdekoľvek v Slovenskej republike alebo Českej republike, a to vykonaného v ktoromkoľvek termíne od decembra 2011 do mája 2019.

1. **„B“ – Bonusy (nepovinné)**

Zahŕňajú škálu hodnôtvo vzťahu k profilovým maturitným predmetom (matematika a cudzí jazyk), pričom je akceptovaná aj uznaná náhrada maturitnej skúšky z cudzieho jazyka na základe získaného certifikátu. Ak uchádzač nematuroval ani z matematiky ani z cudzieho jazyka, alebo neplní niektorú z bonusových podmienok, dosadzuje sa v premennej „B“ nulová hodnota a uchádzač zostáva v nezmenenej pozícii v poradí.

Podľa uvedeného algoritmu bolo vytvorených 6 samostatných poradí pre prijatie najlepších uchádzačov a to osobitne pre každý študijný program a osobitne pre každú formu štúdia, t.j.:

* samostatné poradie uchádzačov o denné štúdium št. programu Manažment,
* samostatné poradie pre uchádzačov o externé štúdium št. programu Manažment,
* samostatné poradie uchádzačov o denné štúdium št. programu Turizmus, hotelierstvo a kúpeľníctvo,
* samostatné poradie uchádzačov o externé štúdium št. programu Turizmus, hotelierstvo a kúpeľníctvo,
* samostatné poradie uchádzačov o denné štúdium št. programu Environmentálny manažment.

Plánovaný počet prijatých uchádzačov na bakalársky stupeň štúdia bol 330 (180 na dennú a 150 na externú formu štúdia). Celkovo prihlášky na štúdium zaslalo 920 uchádzačov (97 % predchádzajúceho roka). Z toho na dennú formu štúdia 809 uchádzačov (96 % predchádzajúceho roka) a na externú formu štúdia 106 uchádzačov (96 % predchádzajúceho roka). Na dennú formu štúdia bolo prijatých 809 uchádzačov (čo je o 4 % menej oproti predchádzajúcemu roku), z ktorých sa na štúdium zapísalo 442 uchádzačov (viac o 14 % oproti predchádzajúcemu roku). Na externú formu štúdia bolo prijatých 104 uchádzačov (čo je o 5 % menej oproti predchádzajúcemu roku), z ktorých sa na štúdium zapísalo 65 uchádzačov (viac o 27 % oproti predchádzajúcemu roku). Počet zapísaných študentov sa oproti predchádzajúcemu akademickému roku znížil. Tento stav bol spôsobený aj legislatívnou zmenou, ktorá predĺžila externé štúdium o 1 rok. Pri klesajúcej populácii končiacich ročníkov nepomohli ani intenzívne formy komunikácie so žiakmi stredných škôl i verejnosťou, najmä v podobe mediálnych oznamov, dní otvorených dverí, prezentáciami na stredných školách a účasťou na regionálnych stretnutiach študentov stredných škôl a veľtrhoch.

**Prijímacie konanie na 2. stupeň štúdia**

Pri vytváraní poradia pre prijatie na **magisterské štúdium** (2-ročné denné, 3-ročné externé) študijného programu Manažment v študijnom odbore 3.3.15 Manažment, na Fakulte manažmentu PU v Prešove boli posudzovaní všetci tí uchádzači, ktorí mali úspešne absolvované bakalárske štúdium v jednom z akreditovaných študijných programov v Slovenskej republike (resp. uznanom na základe nostrifikácie v Slovenskej republike), v stanovenom termíne doručili riadne a úplne vypísanú prihlášku na vysokoškolské štúdium druhého stupňa doloženú prílohami a splnili podmienky definované v nasledujúcom texte.

Poradie pre prijatie na magisterské štúdium na Fakulte manažmentu PU v Prešove sa pre všetkých uchádzačov vytváralo na základe preukázanej úrovne vedomostí z učiva patriaceho do bakalárskej štátnej skúšky študijného programu Manažment v študijnom odbore 3.3.15 manažment akreditovaného a študovaného na Fakulte manažmentu Prešovskej univerzity v Prešove s uznaním aritmetického priemeru známok z uchádzačmi absolvovaných bakalárskych štátnych skúšok. Dosiaľ uvedené sa na základe algoritmického spracovania vyjadruje tzv. výslednou číselnou hodnotou, určujúcou poradie. K uvedenej výslednej číselnej hodnote, určujúcej poradie pre prijatie na magisterské štúdium, mohli uchádzači dospieť 2 spôsobmi, a to a) alebo b) uvedenými v ďalšom texte).

Prijímacie konanie pre uchádzačov o magisterské štúdiumbolo realizované **bez prijímacej skúšky** (podľa nasledujúceho bodu a) a neplatí pre zahraničných uchádzačov). To platí pre všetkých absolventov bakalárskej štátnej skúšky v študijnom programe Manažment na FM PU v Prešove (patria sem všetci, ktorí zároveň nepožiadali z ľubovoľných dôvodov písomne do 31. 3. 2019 o vykonanie diferenčného textu).

Uchádzači – absolventi bakalárskych študijných programov z iných fakúlt a vysokých škôl (aby splnili **pre všetkých uchádzačov rovnaké povinné preukázanie rovnakej úrovne vedomostí,** definované v predošlom odseku tohto textu), boli povinní absolvovať **diferenčný test** aplatil pre nich bod b) nasledujúceho textu. Ten istý bod b) platil aj pre tých uchádzačov, ktorí síce boli absolventmi bakalárskej štátnej skúšky na Fakulte manažmentu PU v Prešove (prípadne ju vykonali v r. 2019), ale ktorí napriek tomu súčasne do 31. 3. 2019 písomne požiadali o vykonanie diferenčného testu).

Tzv. výsledná číselná hodnota, určujúca výsledné poradie pre prijatie na magisterské štúdium, sa u všetkých uchádzačov tvorila nasledujúcim spôsobom (podľa jedného z typov prípadov a) alebo b).

Uchádzači o magisterské štúdium boli prijímaní v prijímacom konaní:

* 1. Na základe aritmetického priemeru známok z bakalárskej štátnej skúšky a celoštudijného priemeru na Fakulte manažmentu PU v Prešove - **bez vykonávania diferenčného testu,** čo platilou všetkých tých uchádzačov o magisterské štúdium na Fakulte manažmentu PU v Prešove, ktorí boli absolventmi akreditovaných bakalárskych študijných programov absolvovaných na Fakulte manažmentu PU v Prešove. Poradie uchádzačov pre prijatie sa vytvorilo na základe aritmetického priemeru známok z ich štátnej záverečnej bakalárskej skúšky a ich váženého celoštudijného priemeru – smerom od najnižšej „výslednej číselnej hodnoty“).

Úlohu „diferenčného testu“ - popísaného v nasledujúcom bode b) - plní **bakalárska štátna skúška absolvovaná na Fakulte manažmentu PU v Prešove.**

Aj takíto uchádzači o štúdium, t.j. absolventi bakalárskeho štúdia študijných programov na Fakulte manažmentu PU v Prešove, mohli požiadať o vykonanie diferenčného testu (definovaného v nasledujúcom odseku „b)“ podpísanou samostatnou písomnou žiadosťou adresovanou dekanovi FM PU v Prešove najneskôr do 31. 3. 2019. V prípade takéhoto požiadania o vykonanie diferenčného testu následná neúčasť uchádzača na jeho písaní (termín konania sa oznámil uchádzačovi v pozvánke) znamená výsledok „nevyhovel“. Známka „nevyhovel“ v diferenčnom teste znamenala nesplnenie podmienok pre prijatie na magisterské štúdium.

* 1. Na základe aritmetického priemeru známok z bakalárskej štátnej skúšky a celoštudijného priemeru a na základe vykonania diferenčného testu. To platí pre všetkých uchádzačov, ktorí nemajú absolvované bakalárske štúdium v  akreditovanom študijnom programe Manažment, odbor 3.3.15 Manažment, na Fakulte manažmentu Prešovskej univerzity v Prešove. Diferenčný test je písomný test z vybraných okruhov učiva štátnej záverečnej skúšky bakalárskej vykonávanej pri absolvovaní bakalárskeho študijného programu Manažment na Fakulte manažmentu PU v Prešove. (okruhy štátnych skúšok boli zverejnené na [www.unipo.sk/fm](http://www.unipo.sk/fm) - Záver štúdia). Okruhy tém diferenčného testu boli zverejnené na [www.unipo.sk/fm](http://www.unipo.sk/fm) pod linkom „Podmienky prijatia na štúdium v študijnom programe Manažment a Environmentálny manažment na akademický rok 2019/2020 a algoritmus vytvárania poradia“. Neúčasť uchádzača na diferenčnom teste (termín konania sa oznámil uchádzačovi v pozvánke) znamená výsledok „nevyhovel“ a znamenala nesplnenie podmienok pre prijatie na magisterské štúdium.

Výsledná známka z diferenčného testu spolu s aritmetickým priemerom známok zo štátnej bakalárskej skúšky uchádzača a celoštudijného priemeru vytvárala na základe algoritmu, uvedeného v závere tohto textu, už spomínanú veličinu nazvanú „výsledná číselná hodnota“, ktorá pri vytváraní výsledného poradia uchádzačov plní rovnocenne tú istú úlohu ako výsledná číselná hodnota stanovená na základe aritmetického priemeru známok zo štátnej skúšky bakalárskej a celoštudijného priemeru absolventov študijných programov na FM PU v Prešove, zoraďovaných do poradia podľa ako je definované v bode „a)“ tohto textu - bez diferenčného testu. Teda uchádzači s takto získanou „výslednou číselnou hodnotou“ získavajú úplne rovnocenným spôsobom príslušnú svoju pozíciu v spoločnom poradí pre prijatie.

Celkové spoločné poradie všetkých uchádzačov o magisterské štúdium v danej forme štúdia sa vytvorilo na základe algoritmom definovaných vypočítaných „výsledných číselných hodnôt“ podľa príslušného jedného z bodov „a)“ alebo „b)“.

**Prijatí boli všetci tí uchádzači** o magisterské štúdium, ktorí sa umiestnili v celkovom poradí od najlepšej t.j. najnižšej „výslednej číselnej hodnoty“ (číselného výsledku vytvoreného príslušnou jednou z metód „a)“ a „b)“) do stanoveného počtu uchádzačov podľa kapacít fakulty, čo vytvára limit maximálneho možného počtu prijatých uchádzačov o štúdium.

Podľa **toho istého** dosiaľ popísaného **algoritmu** sa vytvorili samostatné celkové poradia pre prijatie najlepších uchádzačov:

* samostatné celkové poradie uchádzačov o denné magisterské štúdium v programe Manažment v slovenskom jazyku,
* samostatné celkové poradie pre uchádzačov o externé magisterské štúdium v programe Manažment v slovenskom jazyku,
* samostatné celkové poradie uchádzačov o denné magisterské štúdium v programe Manažment v anglickom jazyku,
* samostatné celkové poradie uchádzačov o denné magisterské štúdium v programe Environmentálny manažment.

Na FM PU v Prešove štandardná dĺžka štúdia pre magisterský študijný program je v dennej forme dva roky, v externej forme tri roky. V oboch formách štúdia (t.j. v dennej aj externej forme štúdia) sa študijný program uskutočňuje kombinovanou metódou.

Všetky ďalšie podrobnosti o prijímacom konaní boli uvedené na hlavnej internetovej stránke Fakulty manažmentu PU v Prešove www.unipo.sk/FM pod linkom „[[Podmienky prijatia na štúdium v študijnom programe Manažment na akademický rok 2018/2019](http://www.unipo.sk/fm/index.php?sekcia=studium&id=172&uroven=0)](http://www.unipo.sk/fakulta-manazmentu/vzdelavanie/uchadzaci/podmienky2011)[“.](http://www.unipo.sk/fm/index.php?sekcia=studium&id=172&uroven=0)

Poradie uchádzačov o štúdium pre prijatie na magisterský študijný program Manažment sa vytvorilo na základe zatriedenia podľa tzv. výslednej číselnej hodnoty v poradí od najnižšej dosiahnutej výslednej číselnej hodnoty, vypočítanej na základe príslušného postupu v bode 1a alebo 1b, a v prípade rovnosti výsledných čísel uplatnením bodu 2 takto:

1a: **V prípade uchádzača o magisterské štúdium absolventa študijných programov absolvovaných na Fakulte manažmentu PU v Prešove, ktorý nepožiadal o vykonanie diferenčného testu:**

|  |  |
| --- | --- |
| Výsledná číselná hodnota = | aritmetický priemer známok z vysvedčenia z bakalárskej štátnej skúšky v študijnom programe absolvovanom na FM + vážený študijný priemer dosiahnutý za celé obdobie bakalárskeho štúdia na FM PU v Prešove  –––––––––––––––––––––––––––––––––––––––––––––––––––––––––––––––––––––––  2 |

1b: **V prípade uchádzača o magisterské štúdium, ktorý vykonal diferenčný test – podľa bodu b) a absolventov študijných programov študovaných na FM PU v Prešove, ktorí požiadali o vykonanie diferenčného testu:**

|  |  |
| --- | --- |
| Výsledná číselná hodnota = | 0,5 x aritmetický priemer známok z vysvedčenia z bakalárskej štátnej skúšky v absolvovanom študijnom programe + 0,5 x vážený študijný priemer dosiahnutý za celé obdobie bakalárskeho štúdia + 3 x známkový výsledok z diferenčného testu  –––––––––––––––––––––––––––––––––––––––––––––––––––––––––––––––––––––––  4 |

2. V prípade rovnosti výsledných čísel viacerých uchádzačov, bude určovať ich poradie výsledok z diferenčného testu. V prípade pretrvávajúcej rovnosti výsledných čísel viacerých uchádzačov bude určovať ich výsledné poradie porovnanie aritmetických priemerov známok z ich vysvedčení z bakalárskej štátnej skúšky. V prípade pretrvávajúcej rovnosti pozícií v poradí pre prijatie rozhodne vážený študijný priemer známok z celého bakalárskeho štúdia.

Plánovaný počet prijatých uchádzačov na magisterský stupeň štúdia bol 250 (140 na dennú a 110 na externú formu štúdia). Celkovo prihlášky na štúdium zaslalo 315 uchádzačov (čo je iba o 1 % menej ako v predchádzajúcom roku), z toho na dennú formu štúdia 291 210 a na externú formu štúdia 24 uchádzačov. Na dennú formu štúdia bolo prijatých 291 uchádzačov (viac o 7 % ako v predchádzajúcom roku), z ktorých sa na štúdium zapísalo 223 uchádzačov (viac o 6 % ako v predchádzajúcom roku). Na externú formu štúdia bolo prijatých 24 uchádzačov (menej o 49 % oproti predchádzajúcemu roku), z ktorých sa všetci na štúdium zapísali. Počet zapísaných študentov je mierne vyšší ako v predchádzajúcom akademickom roku.

Na študijný program v anglickom jazyku sa nezapísal žiaden z prijatých zahraničných študentov (Kamerun), pretože nikto z nich nezískal víza SR na pobyt v krajine. Z tohto dôvodu sa magisterský študijný program Manažment v anglickom jazyku v roku 2019 neotvoril, hoci prijímacie konanie prebehlo (aj napriek administratívnej náročnosti spojenej so získavaním rovnocennosti superlegalizáciou).

**Prijímacie konanie na 3. stupeň štúdia**

Od akademického roka 2006/2007 fakulta uskutočňuje štúdium aj v akreditovanom doktorandskom štúdiu študijného programu manažment v terciárnej sfére. Študijný program je uskutočňovaný v internej a externej forme štúdia. Počet prijatých na internú formu štúdia závisí od kapacít Fakulty manažmentu a Prešovskej univerzity v Prešove.

V roku 2019 sa uskutočnilo prijímacie konanie na 4-ročné denné a 5-ročné externé doktorandské štúdium (na získanie akademického titulu „philosophiae doctor“, v skratke **„PhD.“**) na akademický rok 2019/2020 v doktorandskom študijnom programe Manažment v študijnom odbore Ekonómia a manažment (v slovenskom a anglickom jazyku) a Environmentálny manažment v študijnom odbore Ekologické a environmentálne vedy.

|  |  |  |  |  |
| --- | --- | --- | --- | --- |
| **Plánovaný počet prijatých doktorandov pre ak. rok 2019/2020** | | | | |
|  | Manažment | | Environmentálny manažment | |
| Slov. jazyk | Angl. jazyk | Slov. jazyk | Angl. jazyk |
| Interné doktorandské štúdium | 3 | 1 | 1 | 0 |
| Externé doktorandské štúdium | 5 | 8 | 3 | 0 |

Štúdium doktorandského interného štúdia (denného štúdia) bolo na FM PU v Prešove **bezplatné.** Štúdium študijných programov externého štúdia na FM PU v Prešove vrátane doktorandského externého štúdia bola pre novoprijatých študentov spoplatnené v rámci limitov daných rozhodnutím Ministerstva školstva SR.

Základnou podmienkou prijatia na doktorandské štúdium je absolvované vysokoškolské vzdelanie 2. stupňa (magisterského alebo inžinierskeho) a úspešné vykonanie prijímacieho pohovoru pred komisiou. V prípade, že uchádzač preukáže úspešné vykonanie testu SCIO (VŠP - Všeobecné študijné predpoklady, resp. OSP - Obecní studijní předpoklady), budú v komisii jeho výsledky brané do úvahy pri celkovom vyhodnocovaní uchádzača.

Všetky podmienky týkajúce sa prijatia na doktorandské štúdium boli zverejnené na internetovej stránke [www.unipo.sk/FM](http://www.unipo.sk/FM) - Veda a výskum – Doktorandské štúdium. Uvedené informácie na internetovej stránke vždy odporúčame permanentne sledovať vzhľadom na operatívne upresnenia.

* Uchádzači o doktorandské štúdium v dennej forme štúdia, ktorí štátnu záverečnú skúšku 2. stupňa vysokoškolského stupňa (magisterského alebo inžinierskeho) vykonali v  akademickom roku 2019/2020, boli povinní prihlásiť sa na štúdium (rovnako ako ostatní uchádzači o štúdium) **do 31. mája 2019** azaslať najneskôr **do 01. 07. 2019** úradne overené doklady o úspešnom ukončení vysokoškolského štúdia 2. stupňa (podľa dispozícií na internetovej stránke fakulty).
* Uchádzači o doktorandské štúdium v externej forme štúdia, sa mohli prihlásiť sa na štúdium **do 31. augusta 2019 a do tohto termínu zaslať aj** úradne overené doklady o úspešnom ukončení vysokoškolského štúdia 2. stupňa (podľa dispozícií na internetovej stránke fakulty).
* Uchádzač o štúdium na Fakulte manažmentu PU v Prešove môže podať na túto fakultu výlučne **len jednu prihlášku** na štúdium – týka sa to aj formy štúdia, teda uchádzač sa môže prihlásiť iba na jednu formu štúdia (buď interné alebo externé).
* V prípade, že uchádzač nesplní všetky vyššie uvedené podmienky prijatia na štúdium, bude vyradený z prijímacieho konania.

Termín prijímacej skúšky bol stanovený na mesiac august. Uchádzač si tému svojej dizertačnej práce (vypísanú príslušným školiteľom) vybral zo zverejnenej ponuky pri prihlásení sa na doktorandské štúdium.

Prijímacie konanie formou pohovoru vykonajú uchádzači pred komisiou - v súlade so zákonnou povinnosťou - ústnou formou z nasledovných oblastí, v ktorých preukázanie vedomostí a pripravenosti je podmienkou prijatia uchádzača (resp. jeho umiestnenia v poradí pre prijatie):

* metodológia a metódy vedeckého výskumu,
* anglický jazyk v stupni znalosti „ pokročilý“,
* ekonomická teória,
* manažment a marketing,
* obhajoba projektu výskumu v oblasti vybranej témy dizertačnej práce.

Celkovo bolo na tretí stupeň štúdia v  roku 2019 prijatých 8 uchádzačov (z celkového počtu 8 prihlásených uchádzačov), z toho na dennú formu boli prijaté 3 uchádzačky (zapísali sa 3) a externú formu štúdia boli prijatí 5 uchádzači (zapísali sa všetci).

# Absolventi fakulty

Štátne skúšky na Fakulte manažmentu boli v akademickom roku 2018/2019 realizované v súlade so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Dekan fakulty konkretizoval postup štátnych skúšok už v Opatrení dekana č. 3/2008 vo veci záväzného jednotného postupu v organizácii štátnej skúšky na FM PU v Prešove od r. 2008. Štátne skúšky boli vykonávané pred komisiami pre štátne skúšky, ktoré schválila Vedecká rada FM PU. Informácie o štátnych skúškach a dokumenty (informácia o štátnej skúške bakalárskej a magisterskej vrátane štátnicových otázok, inštrukcie pre vedúceho a oponenta diplomovej práce, Smernica o bibliografickej registrácii, sprístupňovaní, uchovávaní a základných náležitostiach záverečných prác na PU v Prešove, formulár posudkov, Opatrenie dekana č. 3/2008, Opatrenie dekana 1/2011, harmonogramy štátnych skúšok boli zverejnené na internetovej stránke fakulty s dôrazom na ochranu osobných údajov.

**V roku 2019 sa realizovalo zaradenie skupín študentov ku štátnicovej komisii opäť denne losovaním ráno pred začatím štátnych skúšok**. Členmi komisií pre štátne skúšky boli opäť aj predstavitelia spoločenskej praxe.

**Štátne skúšky pozostávali z obhajoby záverečnej práce a štátnej skúšky – kolokvia.**

Študijné programy, v ktorých boli vykonávané štátne skúšky, termíny konania a mená predsedov komisií pre štátne skúšky uvádzajú nasledujúce tabuľky 11 a 15.

Tabuľka 11 Štátne skúšky – stupne štúdia, termíny a predsedovia komisií

|  |  |  |
| --- | --- | --- |
| **Štud. program, odbor**  **Stupeň štúdia** | **Termín ŠS** | **Predseda komisie pre ŠS** |
| **Magisterské štúdium**  **2. stupeň**  *Manažment*  3.3.15 Manažment  *Environmentálny manažment*  4.3.3 Environmentálny manažment | 27. 5. – 31. 5. 2019  (276 študentov) | prof. Ing. Danica Fazekašová, CSc.  doc. PhDr. Radovan Bačík, PhD. MBA, LL.M  doc. Ing. Ján Dobrovič, PhD.  doc. PhDr. Miroslav Frankovský, CSc.  doc. Ing. Peter Gallo, CSc.  doc. Ing. Dana Kiseľáková, PhD.  doc. Ing. Rastislav Kotulič, PhD.  doc. Ing. Ladislav Sojka, CSc.  doc. Ing. Alžbeta Suhányová, PhD.  doc. Ing. Juraj Tej, PhD. |
| **Bakalárske štúdium**  **1. stupeň**  *Manažment*  3.3.15 Manažment  *Environmentálny manažment*  4.3.3 Environmentálny manažment  *Turizmus, hotelierstvo, kúpeľníctvo*  8.1.1 Cestovný ruch | 3.6. - 6. 6. 2019  (227 študentov) | prof. Ing. Danica Fazekašová, CSc.  doc. Ing. Peter Adamišin, PhD.  doc. PhDr. Radovan Bačík, PhD. MBA  doc. PaedDr. Zuzana Birknerová, PhD. MBA  doc. Ing. Ján Dobrovič, PhD.  doc. PhDr. Miroslav Frankovský, CSc.  doc. Ing. Peter Gallo, CSc.  doc. Ing. Jaroslava Hečková, PhD.  doc. Ing. Emília Huttmanová, PhD.  doc. Ing. Rastislav Kotulič, PhD.  doc. Ing. Ladislav Sojka, CSc.  doc. Ing. Alžbeta Suhányová, PhD.  doc. Ing. Juraj Tej, PhD. |

**Vyhodnotenie štátnej skúšky v magisterskom stupni štúdia**

Počet uchádzačov o vykonanie štátnej skúšky v  2- a 3-ročnom magisterskom študijnom programe Manažment, v študijnom odbore 3.3.15 Manažment a 4.3.3 Environmentálny manažment v akademickom roku 2018/2019 bol celkom 278 (z toho 163 v dennej a 115 v externej forme štúdia). Štátnu skúšku úspešne vykonalo celkom 265 študentov (158 v dennej forme a 107 v externej forme štúdia), teda úspešnosť bola 96,93 % v dennej a 93,04 % v externej forme štúdia.

Tabuľka 12 Celkový výsledok magisterskej štátnej skúšky (denná forma štúdia)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Hodnotenie ŠS - 2-ročné magisterské štúdium** | | | | | | | | | | | | | | | |
|  | | | | **CELKOVÝ VÝSLEDOK ŠTÁTNEJ SKÚŠKY** | | | | | | | | | | | |
| **Pro-gram** | **Počet prihlá-sených** | **Počet**  **zúčast-nených** | **Počet**  **ospr.** | **A - výborne** | | **B - veľmi dobre** | | **C - dobre** | | **D - uspokojivo** | | **E - dostatočne** | | **FX - nedostatočne** | |
| **počet** | **%** | **počet** | **%** | **počet** | **%** | **počet** | **%** | **počet** | **%** | **počet** | **%** |
| **Mgr-MAN** | 152 | 150 | 2 | 45 | 30,00 | 52 | 34,67 | 29 | 19,33 | 14 | 9,33 | 6 | 4,00 | 4 | 2,67 |
| **Mgr-ENM** | 11 | 11 | 0 | 3 | 27,27 | 1 | 9,09 | 4 | 36.37 | 2 | 18,18 | 1 | 9,09 | 0 | 0 |
| **Sumár** | **163** | **161** | **2** | **48** | **29,81** | **53** | **32,92** | **33** | **20,49** | **16** | **9,94** | **7** | **4,35** | **4** | **2,49** |

Absolutórium splnilo: 163 študentov

Absolutórium splnili, ale ŠS sa nezúčastnili: 4 študent

Absolutórium nesplnili: 17 študentov

Nevyhoveli na ŠS: 4 študenti

Tabuľka 13 Celkový výsledok magisterskej štátnej skúšky (externá forma štúdia)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Hodnotenie ŠS - 3-ročné magisterské štúdium** | | | | | | | | | | | | | | | |
|  | | | | **CELKOVÝ VÝSLEDOK ŠTÁTNEJ SKÚŠKY** | | | | | | | | | | | |
| **Pro-gram** | **Počet prihlá-sených** | **Počet**  **zúčast-nených** | **Počet**  **ospr.** | **A - výborne** | | **B - veľmi dobre** | | **C - dobre** | | **D - uspokojivo** | | **E - dostatočne** | | **FX - nedostatočne** | |
| **počet** | **%** | **počet** | **%** | **počet** | **%** | **počet** | **%** | **počet** | **%** | **počet** | **%** |
| **Mgr-MANE** | 116 | 115 | 0 | 23 | 20,00 | 32 | 27,82 | 30 | 26,09 | 4 | 3,48 | 18 | 15,65 | 8 | 6,96 |
| **Sumár** | **116** | **115** | **0** | **23** | **20,00** | **32** | **27,82** | **30** | **26,09** | **4** | **3,48** | **18** | **15,65** | **8** | **6,96** |

Absolutórium splnili: 116 študenti

Absolutórium splnilo, ale ŠS sa nezúčastnilo: 1 študent

Absolutórium nesplnilo: 5 študenti

Nevyhovelo na ŠS: 8 študentov

Absolvent študijného programu manažment ovláda a rozlišuje základné funkcie manažmentu, dokáže flexibilne reagovať a osvojovať si odvetvové zvláštnosti, identifikovať a analyzovať riadiace a vecné problémy zverenej oblasti, navrhovať a realizovať praktické riešenia. Je schopný sledovať, analyzovať a hodnotiť pôsobenie organizácie a jej zložiek v podnikateľskom, inštitucionálnom a spoločenskom prostredí. Na trhu práce sa absolvent uplatní kombináciou profesie manažéra a podnikového ekonóma orientujúceho sa na hodnotovú stránku podnikových procesov vo vyššom manažmente. Manažérske vzdelanie ho predurčuje do pozície koordinátora, integrátora a vodcu, ktorý dokáže zosúladiť, produktívne využiť a zhodnotiť prácu jednotlivcov, skupín i organizácií rôzneho funkčného, odborného, profesijného, záujmového a odvetvového zloženia.

**Vyhodnotenie štátnej skúšky v bakalárskom stupni štúdia**

Počet uchádzačov o vykonanie štátnej skúšky v 3-ročnom bakalárskych študijných programoch 3.3.15 Manažment, 8.8.1 Cestovný ruch a 4.3.3 Environmentálny manažment v ak. r. 2018/2019 spolu bol celkom 227 (223 v dennej a 4 v externej forme štúdia). Štátnu skúšku úspešne vykonalo 217 študentov (215 v dennej a 2 v externej forme). Úspešnosť na dennej forma štúdia bola na úrovni 96,41 % a na forme externej to bolo 100 %. Na dennej i externej forme štúdia sa úroveň úspešnosti zvýšila.

Tabuľka 14 Celkový výsledok bakalárskej štátnej skúšky (denná forma štúdia)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Hodnotenie ŠS - 3-ročné bakalárske štúdium** | | | | | | | | | | | | | | | |
|  | | | | **CELKOVÝ VÝSLEDOK ŠTÁTNEJ SKÚŠKY** | | | | | | | | | | | |
| **Pro-gram** | **Počet prihlá-sených** | **Počet**  **zúčast-nených** | **Počet**  **ospr.** | **A - výborne** | | **B - veľmi dobre** | | **C - dobre** | | **D - uspokojivo** | | **E - dostatočne** | | **FX - nedostatočne** | |
| **počet** | **%** | **počet** | **%** | **počet** | **%** | **počet** | **%** | **počet** | **%** | **počet** | **%** |
| **Bc-MAN** | 126 | 125 | 1 | 27 | 21,60 | 41 | 32,80 | 26 | 20,80 | 16 | 12,80 | 9 | 7,20 | 6 | 4,80 |
| **Bc-THK** | 92 | 91 | 1 | 32 | 35,16 | 29 | 31,87 | 21 | 23,08 | 6 | 6,59 | 3 | 3,30 | 0 | 0 |
| **Bc-ENM** | 5 | 5 | 0 | 0 | 0 | 2 | 40,00 | 0 | 0 | 1 | 20,00 | 2 | 40,00 | 0 | 0 |
| **Sumár** | **223** | **221** | **2** | **59** | **26,70** | **72** | **32,58** | **47** | **21,27** | **23** | **10,41** | **14** | **6,33** | **2** | **2,71** |

Absolutórium splnili: 223 študentov

Absolutórium splnili, ale ŠS sa nezúčastnili: 2 študenti

Absolutórium nesplnili: 114 študentov

Nevyhoveli na ŠS: 6 študenti

Tabuľka 15 Celkový výsledok bakalárskej štátnej skúšky (externá forma štúdia)\*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Hodnotenie ŠS - 4-ročné bakalárske štúdium** | | | | | | | | | | | | | | | |
|  | | | | **CELKOVÝ VÝSLEDOK ŠTÁTNEJ SKÚŠKY** | | | | | | | | | | | |
| **Pro-gram** | **Počet prihlá-sených** | **Počet**  **zúčast-nených** | **Počet**  **ospr.** | **A - výborne** | | **B - veľmi dobre** | | **C - dobre** | | **D - uspokojivo** | | **E - dostatočne** | | **FX - nedostatočne** | |
| **počet** | **%** | **počet** | **%** | **počet** | **%** | **počet** | **%** | **počet** | **%** | **počet** | **%** |
| **Bc-MAN** | 2 | 0 | 2 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **Bc-THK** | 2 | 2 | 0 | 0 | 0 | 1 | 50,00 | 0 | 0 | 1 | 50,00 | 0 | 0 | 0 | 0 |
| **Sumár** | **4** | **2** | **2** | **0** | **0** | **1** | **50,00** | **0** | **0** | **1** | **50,00** | **0** | **0** | **0** | **0** |

Absolutórium splnili: 4 študentov

Absolutórium splnili, ale ŠS sa nezúčastnili: 2 študent

Absolutórium nesplnili: 2 študenti

Nevyhovelo na ŠS: 0 študentov

*\*vynechaný rok kvôli novej dĺžke štúdia (4 roky)*

Absolvent študijného programu manažment ovláda a rozlišuje základné funkcie manažmentu, dokáže flexibilne reagovať a osvojovať si odvetvové zvláštnosti, identifikovať a analyzovať riadiace a vecné problémy zverenej oblasti, navrhovať a realizovať praktické riešenia. Je schopný sledovať, analyzovať a hodnotiť pôsobenie organizácie a jej zložiek v podnikateľskom, inštitucionálnom a spoločenskom prostredí. Na trhu práce sa absolvent uplatní kombináciou profesie manažéra a podnikového ekonóma orientujúceho sa na hodnotovú stránku podnikových procesov v nižšom manažmente. Manažérske vzdelanie ho predurčuje do pozície koordinátora, integrátora a vodcu, ktorý dokáže zosúladiť, produktívne využiť a zhodnotiť prácu jednotlivcov, skupín i organizácií rôzneho funkčného, odborného, profesijného, záujmového a odvetvového zloženia.

Absolvent študijného programu Turizmus, hotelierstvo a kúpeľníctvo je pripravovaný pre možnosti uplatnenia ako kvalifikovaného odborníka v oblasti podnikania v cestovnom ruchu, v hotelierstve a kúpeľníctve. Má poznať základy ekonomických funkcií cestovného ruchu, má prehľad vo výskumných metódach s možnosťou ich aplikácií v turizme, najmä kvantitatívnych metód, kvalitatívnych metód, metód regionalizácie, kartografických a ďalších metód. Osobitný dôraz je kladený na odborné ekonomické a manažérske, psychologické, právne, metódy marketingu vhodné pre podnikanie v podnikoch cestovného ruchu. Absolvent má poznať základy technológie hotelierstva, gastronómie a má prehľad o základoch terminológie, teórie a metodológie fyzioterapie, balneológie a kúpeľníctva. Komplex fenoménu cestovného ruchu absolvent chápe holisticky v interakcii aktérov cestovného ruchu verzus regionálne podmienky turizmu. Špecifikom absolventa je rozvíjanie vzdelanostných predpokladov a schopnosti aktívne komunikovať minimálne dvoma cudzími jazykmi, organizovať podujatia a animácie v cestovnom ruchu a aktívne sa začleniť do podnikania v cestovnom ruchu ako praktik, ako podnikateľ, alebo v pozíciách stredného manažmentu v cestovnom ruchu.

Absolvent Environmentálneho manažmentu je štúdiom profilovaný pre možnosť uplatnenia sa (v závislosti od jeho osobnostných a skúsenostných predpokladov) ako environmentálny manažér, t.j. riadiaci a koordinačný pracovník v oblasti starostlivosti o životné prostredie, aj v oblastiach environmentalistiky a ekonomiky vo vzťahu k životnému prostrediu. Pozná  práva a povinnosti prevádzkovateľov zariadení súvisiacich s ochranou životného prostredia a má základné informácie o novo zavádzaných systémoch environmentálneho manažérstva v subjektoch verejnej aj hospodárskej sféry. Absolvent je profilovaný pre získanie kompetencií pre tvorbu, modifikáciu a aplikáciu využívanie získaných poznatkov na zvyšovanie environmentálneho uvedomenia obyvateľov. Do jeho profilu patrí zvládanie pedagogicko-psychologických nástrojov formovania verejnej mienky a zvyšovania angažovanosti obyvateľov smerom k trvalo udržateľnému spôsobu života v rôznych vekových kategóriách obyvateľov v rámci celoživotného vzdelávania. Rozvíjané sú schopnosti zakladať a manažovať podnikateľské subjekty v rôznych oblastiach ekobiznisu: environmentálne služby, environmentálne poradenstvo, ako aj v priemyselných podnikoch. Široký základ ekonomických a manažérskych disciplín vytvára predpoklady pre uplatnenie sa absolventov nielen v subjektoch ekobiznisu, ale aj v ostatných podnikateľských subjektoch na pozícii ekonóm - manažér s hlbokými vedomosťami v oblasti trvale udržateľného rozvoja subjektov a vysokým stupňom environmentálneho povedomia.

Cieľom štúdia na fakulte je príprava odborníkov s predpokladmi na uplatnenie v riadiacich pracovných pozíciách a v špecializovanej odbornej činnosti.

Štátne skúšky na Fakulte manažmentu PU v Prešove boli v akademickom roku 2018/2019 realizované aj v augustovom opravnom termíne (v dňoch 26. a 27. 8. 2019). V uvedených dňoch pracovalo celkom 5 štátnicových komisií. Priebeh štátnych skúšok v roku 2019 bol negatívne poznačený rozhodnutím rektora posunúť termín odovzdania bakalárskych záverečných prác na neskoršie obdobie.

Prehľadné hodnotenie štátnych skúšok je uvedené v nasledujúcich tabuľkách 12 – 15, 17-18.

**Augustový termín štátnej skúšky**

Z pohľadu organizácie štátnych skúšok na Fakulte manažmentu sa ako alarmujúci opäť rysuje jav narastania počtu absolventov, ktorí sa zúčastňujú augustového termínu štátnej skúšky – celkom 67 študentov. To predstavuje takmer 12 % z celkového počtu študentov, ktorí mali vykonať štátne skúšky. Tento trend stále narastá, aj keď sa nárast začal spomaľovať, najmä z dôvodu zvyšujúceho sa počtu študentov opakujúcich posledný ročník.

Tabuľka 16 Komisie pre štátne skúšky v augustovom termíne

|  |  |  |
| --- | --- | --- |
| **Štud. program, štud. odbor**  **stupeň štúdia** | **Termín ŠS** | **Predseda komisie pre ŠS** |
| **Magisterské štúdium 2. stupeň**  *Manažment*  *3.3.15 Manažment* | 26.8. – 27.8. 2019  (67 študentov) | doc. Peter Gallo, CSc.  doc. Ing. Jaroslava Hečková, PhD.  doc. Ing. Ladislav Sojka, CSc.  doc. Ing. Ladislav Suhányi, PhD. MBA doc. Ing. Alžbeta Suhányiová, PhD. |
| **Bakalárske štúdium 1. stupeň**  *Manažment*  *3.3.15 Manažment*  *Environmentálny manažment*  *4.3.3 Environm. manažment*  *Turizmus, hotelierstvo, kúpeľníctvo*  *8.1.1 Cestovný ruch* |

Tabuľka 17 Celkový výsledok bakalárskej štátnej skúšky (denná a externá forma štúdia) – augustový termín

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Hodnotenie ŠS - bakalárske štúdium (v dennej forme aj externej forme)** | | | | | | | | | | | | | | | |
|  | | | | **CELKOVÝ VÝSLEDOK ŠTÁTNEJ SKÚŠKY** | | | | | | | | | | | |
| **Pro-gram** | **Počet prihlá-sených** | **Počet**  **zúčast-nených** | **Počet**  **ospr.** | **A - výborne** | | **B - veľmi dobre** | | **C - dobre** | | **D - uspokojivo** | | **E - dostatočne** | | **FX - nedostatočne** | |
| **počet** | **%** | **počet** | **%** | **počet** | **%** | **počet** | **%** | **počet** | **%** | **počet** | **%** |
| **Bc-MAN** | 45 | 44 | 1 | 1 | 2,27 | 11 | 25,00 | 9 | 20,45 | 11 | 25,00 | 2 | 4,55 | 10 | 22,73 |
| **Bc-THK** | 10 | 10 | 0 | 0 | 0 | 5 | 50 | 3 | 30 | 2 | 20 | 0 | 0 | 0 | 0 |
| **Bc-MANE** | 3 | 3 | 0 | 0 | 0 | 0 | 0 | 0 | 0 | 1 | 33,33 | 2 | 66,67 | 0 | 0 |
| **Sumár** | **58** | **57** | **1** | **1** | **1,75** | **16** | **28,07** | **12** | **21,05** | **14** | **24,56** | **4** | **7,02** | **10** | **17,52** |

Absolutórium splnili: 58 študentov

Absolutórium splnili, ale ŠS sa nezúčastnili: 1 študent

Absolutórium nesplnili: 4 študenti

Nevyhovelo na ŠS: 10 študentov

Tabuľka 18 Celkový výsledok magisterskej štátnej skúšky (denná a externá forma štúdia) – augustový termín

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Hodnotenie ŠS - magisterské štúdium** | | | | | | | | | | | | | | | |
|  | | | | **CELKOVÝ VÝSLEDOK ŠTÁTNEJ SKÚŠKY** | | | | | | | | | | | |
| **Pro-gram** | **Počet prihlá-sených** | **Počet**  **zúčast-nených** | **Počet**  **ospr.** | **A - výborne** | | **B - veľmi dobre** | | **C - dobre** | | **D - uspokojivo** | | **E - dostatočne** | | **FX - nedostatočne** | |
| **počet** | **%** | **počet** | **%** | **počet** | **%** | **počet** | **%** | **počet** | **%** | **počet** | **%** |
| **Mgr-MAN** | 9 | 9 | 0 | 0 | 0 | 0 | 0 | 3 | 33.33 | 4 | 44,44 | 2 | 22,22 | 0 | 0 |
| **Sumár** | **9** | **9** | **0** | **0** | **0** | **0** | **0** | **3** | **33.33** | **4** | **44,44** | **2** | **22,22** | **0** | **0** |

Absolutórium splnili: 9 študentov

Absolutórium splnili, ale ŠS sa nezúčastnili: 0 študentov

Absolutórium nesplnili: 5 študenti

Nevyhovelo na ŠS: 0 študentov

Za negatívny jav považujeme nárast účastníkov na augustovej bakalárskej štátnej skúške, ktorý má stále rastúcu tendenciu. Tento jav je spôsobený:

* povolením preniesť povinný predmet v končiacom ročníku zo zimného do letného semestra (podľa Študijného poriadku),
* opakovaním prenesených skúšok za letný semester,
* tlak na kvalitu záverečných prác (opatrenie dekana)
* ale najmä nezáujmom o májovo-júnový termín,
* preferenciou predĺženia si statusu študenta na letné mesiace,
* predĺženie pobytu v EÚ zo strany ukrajinských študentov .

**Vyhodnotenie absolventov doktorandského štúdia**

V roku 2019, na Fakulte manažmentu úspešne absolvovali vysokoškolské štúdium 3. stupňa piati doktorandi v externej a dennej forme štúdia v študijnom programe Manažment, v študijnom odbore 3.3.15. manažment; **1 v dennej forme a 4 v externej forme štúdia**.

Absolvent doktorandského štúdia má komplexné, hlboké a špeciálne poznatky o súčasnom stave vedeckého poznania v teórii a praxi manažmentu organizácií a vybraných manažérskych disciplínach. Je schopný samostatne teoreticky a tvorivo pracovať, identifikovať a riešiť problémy praxe a aplikovať v nej nadobudnuté poznatky rešpektujúc etické a spoločenské dôsledky a súvislosti vlastnej vedeckej práce. Ovláda vedecké metódy výskumu v manažmente a najnovšie poznatky z teórie, na ktoré nadväzuje samostatnou vedecko-výskumnou prácou a praktickou aplikáciou jej výsledkov, posúva vpred súčasnú úroveň poznania v tejto disciplíne. Orientuje sa v medzinárodnom prostredí vedecko-výskumných inštitúcií a vedeckých osobností.

**Vyhodnotenie záverečných prác a rigoróznych prác predložených v roku 2019**

V roku 2019 bolo na obhajobu predložených 578 záverečných prác a 7 rigoróznych prác. 94,98 % záverečných prác bolo úspešne obhájených, rigorózne práce boli obhájené všetky (tabuľka 19).

Tabuľka 19 Záverečné a rigorózne práce predložené na obhajobu

|  |  |  |
| --- | --- | --- |
| **Práca** | **Predložené** | **Obhájené** |
|
| Bakalárska | 289 | 265 |
| Diplomová | 284 | 279 |
| Dizertačná | 5 | 5 |
| **Spolu** | **578** | **549** |
| Rigorózna | 7 | 7 |

Záverečné práce na 1. a 2. stupni štúdia sú vedené iba internými učiteľmi fakulty a sú vypisované v súlade s profilom absolventa a výskumným zameraním pracovísk fakulty.

Záverečné práce sú vedené v súlade s opatrením dekana č. 1/2011 vo veci vedenia záverečných prác v  1. a  2. stupni štúdia; č. 1/2012 vo veci stanovenie minimálnych štandardov, požiadaviek na kvalitu, na odborné zameranie a na ďalšie odborné náležitosti, platné pre zadávanie a znenie tém záverečných bakalárskych a diplomových prác v akreditovaných študijných programoch na Fakulte manažmentu PU v Prešove a č. 1/2013 vo veci stanovenia minimálnych študijných, výskumných, publikačných a ďalších štandardov doktorandského štúdia na Fakulte manažmentu PU v Prešove.

# Učitelia fakulty a ich štruktúra

Výučbu na fakulte zabezpečujú interní a externí učitelia. Pedagogickí pracovníci pôsobia vo funkciách profesor, docent, odborný asistent a asistent.

Kvalifikačná štruktúra učiteľov sa v sledovanom období vyvíjala priaznivo. Kvalifikačnú štruktúru učiteľov Fakulty manažmentu PU v Prešove uvádza nasledujúca tabuľka 20. Zvýšený pohyb niektorých kategórií bol spôsobený vyšším počtom materských a rodičovských dovoleniek.

Tabuľka 20 Kvalifikačná štruktúra pedagógov a celkový stav pracovníkov na FM PU k 31. 12. 2019

|  |  |  |  |  |  |  |
| --- | --- | --- | --- | --- | --- | --- |
| Počet profesorov | Počet docentov | Počet. učiteľov s PhD. | Počet učiteľov bez PhD. | Spolu učitelia | Administr.  pracovníci | Spolu |
| **3** (+1) | **21** (+2) | **57** (-7) | **1** (0) | **83** (-3) | **23** (-4) | **106 (**-7) |

Na fakulte vyučujú aj významní odborníci z praxe ako externí univerzitní učitelia.

Vedenie fakulty považuje kvalifikačný rast pedagógov za kľúčový vzhľadom na zabezpečenie dosiahnutia strategických cieľov. Z tohto dôvodu je dôsledne monitorovaný aj pri zabezpečovaní ľudských zdrojov. Viacerí pedagógovia sa venujú štúdiu nových trendov v edukačnom procese a ich implementácii vo výučbe vybraných ekonomických, manažérskych a marketingových disciplín, ktoré tvoria korpus vzhľadom na študijné programy na všetkých stupňoch vysokoškolského štúdia. Interaktívne vyučovacie metódy sú integrálnou súčasťou procesuálnych pedagogických prístupov, najmä v prípade predmetov kde sa kladie dôraz na identifikovanie, rozvíjanie a meranie manažérskych, numerických, komunikačných a prezentačných spôsobilostí študentov – potenciálnych manažérov.

Na Fakulte manažmentu považujeme kvalifikačný rast pracovníkov za nevyhnutnú existenčnú podmienku v súvislosti s garanciou študijných programov a následným zabezpečením rastúcej kvality výchovno-vzdelávacieho procesu, ktorého cieľom je zabezpečiť rozvoj harmonickej osobnosti, vedomostí, múdrosti, dobra a tvorivosti v človeku a tým prispievať k rozvoju vzdelanosti, vedy a kultúry pre blaho celej spoločnosti, tým prispievať k rozvoju vedomostnej spoločnosti a permanentnému posilňovaniu dobrého mena fakulty nie iba v kontexte PU v Prešove, ale v celkovom akademickom priestore, v ktorom fakulta pôsobí.

Vzdelávacie aktivity sa na fakulte realizujú aj na základe tvorivého vedeckého bádania vysokoškolských učiteľov a sú orientované predovšetkým na oblasť ekonomických a ďalších príbuzných spoločenských vied (dominantné disciplíny sú ekonómia a ekonomika, všeobecný, operačný aj strategický manažment, disciplíny z oblasti marketingu a z oblasti financií a účtovníctva, ale aj z oblastí manažmentu ľudských zdrojov, manažmentu turizmu a hotelierstva...). Rozvoj poznania učiteľov je daný taktiež participáciou na grantových projektoch a zahraničných stážach, prostredníctvom ktorých učitelia vykonávajú vedecké bádanie a realizujú teoretické skúsenosti v praktickej oblasti za účelom vlastného poznania a rozvoja inštitúcie.

# Hodnotenie poskytovanej kvality vzdelávania

Podľa § 70 ods. 1 písm. h) a i) zákona o vysokých školách č. 131/2002 Z.z. v aktuálnom znení má študent právo aspoň raz ročne formou anonymného dotazníka vyjadriť sa o kvalite výučby a o učiteľoch, má možnosť slobodne prejavovať svoje názory a pripomienky k vysokému školstvu. V zmysle § 30 zákona o vysokých školách 131/2002 Vedecká rada Fakulty manažmentu Prešovskej univerzity hodnotí najmenej raz za rok úroveň fakulty vo vzdelávacej činnosti a v oblasti vedy, techniky a umenia.

Aj Prešovská univerzita zisťuje túto skutočnosť elektronicky, avšak účasť a ochota študentov je stále nízka a neustále sa znižuje. Študenti Fakulty manažmentu PU v Prešove majú možnosť zapojiť sa do elektronickej formy spätnej väzby realizovanej na úrovni univerzity cez informačný systém MAIS. Centrálna elektronická forma dotazníka v roku 2019 obsahovala len uzatvorené otázky, prostredníctvom ktorých na škále od 1 do 6 (1 – úplný súhlas s výrokom, 5 – najnižšia miera súhlasu s výrokom a 6 – neviem sa vyjadriť k výroku) študenti mohli hodnotiť zabezpečenie a kvalitu výučby jednotlivých predmetov (aj pedagógov). V prípade marginálnych výsledkov môže vedúci katedry navrhnúť prijať opatrenia smerujúce k zlepšeniu kvality pedagogického procesu tak na úrovni katedry ako aj na celofakultnej úrovni. Študenti sa rovnakou formou môžu vyjadriť aj k študovanému programu. Zo strany vedenia fakulty je odporúčanie vykonávať toto hodnotenie bez časového termínu, ide o trvalú úlohu.

Vyhodnotenie ankety študentov v oblasti predmetov a vyučujúcich je vykonávané centrálne. **Ankety kvality vzdelávania – všeobecná anketa** – sa zúčastnilo v LS 84 respondentov, čo je 4,83 % celkového počtu študentov fakulty. Tejto časti ankety sa zúčastnil 1 osoba. Hodnotenie predmetov a pedagógov nevykazuje mimoriadne tendencie, priemerné hodnotenia sa spravidla vyskytujú na úrovni veľmi vysoký a vysoký stupeň kvality. Hodnotenie kvality služieb študijného oddelenia je veľmi vysoké.

**Predmetová anketa – Dotazník spätnej väzby** – z celkového počtu 1 742 študentov vzišlo 314 hodnotení. Hodnotených bolo 118 predmetov a 62 pedagógov. Najvyšší počet hodnotení mal predmet Aplikovaný cudzí jazyk anglický 3, výsledok 12 hodnotiteľov s priemernou známkou 1,0. Najhoršie bol hodnotený predmet Francúzsky jazyk pre cestovný ruch 6 známkou 3,6 ale len 11 hodnotiteľom, čo považujeme za irelevantné (a predmet sa v súčasnej dobe už nevyučuje). Najvyšší počet hodnotení u pedagóga bol 7 s priemerným hodnotením 1,0. Najhoršie hodnotený pedagóg dosiahol známku 2,7 a hodnotenie vykonal 1 študent.

**Z dôvodu nízkeho počtu hodnotení považujeme výsledky ankety za irelevantné.**

Okrem hodnotenia kvality vyučovacieho procesu študentmi formou spätnej väzby v systéme MAIS, je na základe „Opatrenia dekana č. 1/2007 v oblasti zvyšovania kvality pedagogického procesu a publikačnej činnosti na základe vedeckého výskumu a súvisiacich povinností vyplývajúcich zo zákona a v súvislosti s prípravou na komplexnú akreditáciu“ povinnosťou vedúcich katedier zabezpečiť **vykonávanie hospitácií** a vyhodnocovať priebeh vyučovacieho procesu formou hospitačných záznamov. V prípadne odchýlok od požadovanej formy, obsahu, procesu a priebehu vyučovacieho procesu tieto rieši vedúci katedry v rámci svojich kompetencií. V prípade extrémnych odchýlok je možné riešiť ich na úrovni vedenia fakulty.

# Sociálne a motivačné štipendiá

Fakulta pre študentov priznáva sociálne štipendium a motivačné štipendium, ktoré sa ďalej člení na prospechové a mimoriadne. Priznávanie sociálnych štipendií upravuje Vyhláška MŠ SR č. 102/2006 Z. z. o priznávaní sociálneho štipendia študentom vysokých škôl a [Vyhláška 396/2008, ktorou sa mení a dopĺňa vyhláška Ministerstva školstva Slovenskej republiky č. 102/2006 Z. z. o priznávaní sociálneho štipendia študentom vysokých škôl](http://www.unipo.sk/public/media/files/docs/u/svk/vyhlaska_396_2008.pdf). Študentom tretieho stupňa vysokoškolského vzdelávania v internej forme štúdia bolo taktiež priznané štipendium. Vyplácanie motivačných štipendií je v zmysle Štipendijného poriadku PU v Prešove. Prehľad o vyplatených štipendiách podáva tabuľka 21.

Tabuľka 21 Štruktúra štipendií na FM PU v Prešove

|  |  |  |  |
| --- | --- | --- | --- |
| **Druh štipendia** | **Celková suma v €** | **Počet štipendistov** | **Priem. výška štipendia v €** |
| Sociálne štipendiá | 249 030 | 127 | 178,00 (mesačne) |
| Motivačné mimoriadne štipendiá | 1 105 | 9 | 122,70 |
| Motivačné prospechové štipendiá PU | 66 455 | 248 | 268 |
| Motivačné prospechové štipendiá – vlastné zdroje FM | 600 | 5 | 120 |
| Štipendium za preferované odbory\* | - | - | - |
| Vládne štipendium | 1 155 | 1 | 289 |
| **Spolu** | **318 345** | **390** | **-** |

\* štipendium, za preferované odbory nebolo poskytnuté

V kalendárom roku 2019 bolo vyplatené sociálne štipendium 127 študentom, v celkovej výške 249 030 €, čo je v priemere 178 € mesačne na jedno štipendium.

V kalendárom roku 2019 bolo vyplatených 248 motivačných prospechových štipendií, pričom priemerná suma vyplateného štipendia bola nižšia o cca 10 %, t.j. 268 €, čo bolo spôsobené zmenou študijných výsledkov a výšky celkovej sumy. Spolu boli vyplatené motivačné prospechové štipendiá v čiastke 66 455 €.

Motivačné mimoriadne štipendium bolo vyplatené 9 študentom, spolu v čiastke 1 105 €, v zmysle Štipendijného poriadku PU v Prešove, najčastejšie za športovú činnosť.

Pokračovali sme vo vyplácaní vládneho štipendia pre 1 zahraničného študenta (Ukrajina). Štipendium je vyplácané iba pre vybrané odbory (Manažment).

# ZÁVER / ZHRNUTIE

* Fakulta manažmentu PU v Prešove má aj v roku 2019 priznané práva poskytovať vzdelanie vo všetkých 3 stupňoch štúdia a udeľovať absolventom štúdia v jednotlivých stupňoch tituly (Bc., Mgr., PhD.). Štúdium poskytuje v dennej a v externej forme štúdia.
* Fakulta má právo udeľovať titul PhDr. (doktor filozofie) – v programe Manažment a RNDr. (doktor prírodných vied) – v programe Environmentálny manažment na báze rigorózneho konania.
* Fakulte manažmentu PU v Prešove boli priznané práva realizovať akreditované študijné programy:

Na 1. stupni:

* v 3 a 4-ročnom bakalárskom študijnom programe Manažment, v študijnom odbore Ekonómia a manažment v dennej a externej forme štúdia;
* v 3 a 4-ročnom bakalárskom študijnom programe Environmentálny manažment, v študijnom odbore Ekologické a environmentálne vedy, v dennej a externej forme štúdia;
* v 3 a 4-ročnom bakalárskom študijnom programe Turizmus, hotelierstvo a kúpeľníctvo v študijnom odbore Ekonómia a manažment, v dennej a externej forme štúdia.

Na 2. stupni:

* v 2 a 3-ročnom magisterskom študijnom programe Manažment, v študijnom odbore Ekonómia a manažment, v dennej a externej forme štúdia;
* v 2 a 3-ročnom magisterskom študijnom programe Environmentálny manažment, v študijnom odbore Ekologické a environmentálne vedy, v dennej a externej forme štúdia.

Na 3. stupni

* v 4 a 5-ročnom študijnom programe Manažment, v študijnom odbore Ekonómia a manažment, v dennej a externej forme štúdia;
* v 4 a 5-ročnom študijnom programe Environmentálny manažment, v študijnom odbore Ekologické a environmentálne vedy, v dennej a externej forme štúdia.
* Počet študentov fakulty v 1., 2. a 3. stupni štúdia bol k 31. 10. 2019 celkom 1 737 študentov (menej cca o 10,5 % oproti roku 2018, z toho 1 484 v dennej forme štúdia a 253 v externej forme štúdia.
* Fakulta poskytovala vzdelanie aj v 3. stupni štúdia; počet študentov k 31. 10. 2019 v 3. stupni štúdia bol celkom 63 doktorandov (o dvoch viac oproti predchádzajúcemu roku), z toho 22 v dennej forme štúdia a 41 na externej forme štúdia.
* Fakulta je atraktívna pre uchádzačov o štúdium študijného programu Manažment, v študijnom odbore 3.3.15 manažment, ale aj v študijnom programe Turizmus, hotelierstvo a kúpeľníctvo, v študijnom odbore 8.1.1 cestovný ruch. Celkový počet prihlásených uchádzačov na štúdium v r. 2019 bol na fakulte
* V roku 2019 bolo prihlásených na štúdium 1 269 (o cca 2 % menej ako v predchádzajúcom roku), z toho na dennú formu štúdia 1 134 a na externú formu štúdia 135 uchádzačov. Prijatých bolo 1 257 uchádzačov (o 3,0 % viac ako v predchádzajúcom roku) , z toho1 124 na dennú formu štúdia a 133 na externú formu štúdia. Na štúdium sa zapísalo 753 študentov, z toho 668 na dennú a 85 na externú formu štúdia.
* Celkový počet prihlásených uchádzačov na 1. stupeň štúdia v r. 2019 bol 920 (z toho na dennú formu štúdia 814). Prijatých bolo 913 uchádzačov, z ktorých bolo zapísaných 507 študentov (na dennú formu 442 a na externú formu bakalárskeho štúdia 65 študentov).
* Celkový počet prihlásených uchádzačov na 2. stupeň štúdia v r. 2019 bol 315 (z toho na dennú formu štúdia 291). Prijatých bolo 315 uchádzačov, z ktorých bolo zapísaných 241 študentov (na dennú formu 223 a na externú formu magisterského štúdia 18 študentov).
* Celkový počet prihlásených uchádzačov na 3. stupeň štúdia v r. 2019 bol 3 (z toho na dennú formu štúdia 3). Prijatí boli všetci uchádzači.
* Fakulta zverejnila otvorenie bakalárskeho programu Manažment v anglickom jazyku, ale záujem bol minimálny (5 uchádzači) a program otvorený nebol.
* Fakulta zverejnila otvorenie magisterského programu Manažment v anglickom jazyku, prihlásilo sa 21 uchádzačov, pre nesplnenie podmienok program otvorený nebol.
* V roku 2019 sa štúdium na Fakulte manažmentu v 2. stupni štúdia programu Manažment v anglickom jazyku stalo atraktívne pre zahraničných uchádzačov (Kamerun, India, Bangladeš, Egypt... Prihlášku nakoniec podalo 21 uchádzačov (Kamerun). Z dôvodu neudelenia víz sa štúdium neotvorilo.
* Fakulta realizuje hodnotenie poskytovanej kvality štúdia (na úrovni jednotlivých predmetov) prostredníctvom viacerých typov spätnej väzby, tak na celouniverzitnej, ako aj na fakultnej úrovni. Postoje, návrhy a pripomienky sú zisťované u študentov a absolventov formou anonymných dotazníkov.
* Vyučovací proces v roku 2019 zabezpečovalo spolu 83 pedagogických pracovníkov v štruktúre 3 profesorov, 21 docentov, 57 odborných asistentov s PhD., 1 asistent a interní doktorandi fakulty. Na vyučovacom procese sa zúčastňujú aj pozvaní odborníci z praxe.
* Fakulta preferuje úzku väzbu študijných programov a hospodárskej praxe v rámci praxe študentov a podporuje organizačnú formu exkurzie.
* Študenti fakulty môžu po splnení predpísaných zákonných resp. univerzitných predpisov poberať sociálne a motivačné štipendiá. Fakulta v roku 2019 priznala a vyplatila štipendiá v celkovej výške 318 345 €, z čoho sociálne štipendiá boli v celkovej výške 249 030 € (78,23 %), motivačné prospechové štipendiá boli na fakulte vyplatené v celkovej výške 66 455 € (20,88 %) a mimoriadne motivačné štipendiá získali šiesti študenti spolu v sume 1 105 € (0,35 %). V roku 2019 ukrajinský študent poberal vládne štipendium spolu v sume 1 155 € (0,36 %).

**Dosiahnuté cieľové úlohy v roku 2019:**

* Bol akreditovaný študijný program Manažment v odbore Ekonómia a manažment v dennej a externej forme pre pracovisko v Užhorode.
* Zefektívnenie prerozdelenia študentov do správy jednotlivým študijným referentkám a to tak, že študent počas celého štúdia na príslušnom stupni (v rámci možností) patrí do správy len jednej študijnej referentky, čo prinieslo transparentnosť a vyššiu flexibilitu Oddelenia pre vzdelávanie, čo sa prejavilo aj v lepšom hodnotení študentov.
* Tlačivá personálnej agendy študenta rešpektovali zákon o ochrane osobných údajov a GDPR.
* V zmysle platných predpisov boli zabezpečené a upravené procesné úkony vykonávané na Oddelení pre vzdelávanie (vrátane archivácie).
* Bol zabezpečený kontinuálny vzdelávací a inštitucionálny proces v akreditovaných študijných programoch v 1., 2., 3. stupni štúdia tak ľudskými ako materiálno–technickým zdrojmi.
* Z dôvodu efektívnejšieho využitia výučbových miestností a ľudských zdrojov boli vytvorené optimálne veľké študijné skupiny a zabezpečená priebežná verifikácia počtu študentov v skupine.
* Počas akademického roka bolo realizované hodnotenie prostredníctvom spätnej väzby na základe zákona o vysokých školách č. 131/2002 Z.z. v znení neskorších predpisov, a to hodnotenie edukačného procesu študentmi fakulty, a to na úrovni fakultnej a zároveň na celouniverzitnej úrovni.
* Bola realizovaná spätná väzba na úrovni fakulty (hospitačné záznamy a autoevaluácia pedagóga).
* Pokračovalo sa v inovovaných marketingových aktivitách fakulty (Dni otvorených dverí, Stretnutia s ukrajinskými uchádzačmi, návštevy stredných škôl, účasť na „stredoškolských dňoch“, nová www stránka, chat...), komunikácia s médiami – poskytovanie informácií. Na promo-akciách, ktoré prebiehali na stredných školách pedagógovia fakulty a interní doktorandi, ktorí jednotlivé stredné školy navštívili, informovali študentov o možnostiach štúdia na fakulte. Pri jednotlivých návštevách boli študentom odovzdávané inovované propagačné materiály fakulty.
* Dôkladne bol inovované bloky povinne voliteľných predmetov: Ľudské zdroje a Obchod, marketing a psychológia obchodu tak, aby zodpovedali súčasným požiadavkám na trhu práce.
* Vzhľadom na prejavené problémy s priestorovým vybavením fakulty boli zo strany vzdelávania zabezpečené v rámci možností ďalšie priestory pre vyučovanie a zo strany vedenia fakulty opakovane pertraktovaná požiadavka na audit miestností.
* Boli organizované štátne skúšky v bakalárskom a v magisterskom stupni štúdia a bol zabezpečených ich bezproblémový priebeh. Na štátnych skúškach bol pre každú komisiu stanovený doktorand, ktorý mal na starosti technické zabezpečenie (práca s dataprojektorom pre PWP-prezentácie obhajob záverečných prác), čo dopomohlo k plynulému priebehu štátnych skúšok. Na štátne skúšky boli pozvaní a zúčastnili sa ich nielen vedecko-pedagogickí pracovníci z iných fakúlt a univerzít, ale aj odborníci z praxe.
* Na štátnych skúškach bol overený model kolokviálnej štátnej skúšky a model ranného losovania skupín študentov ku štátnicovej komisii.
* Bol zabezpečený plynulý priebeh prijímacieho konania (v 1. a 2. kole) na 1., 2. a 3. stupni štúdia, tak po stránke procesnej a organizačnej ako aj po stránke dokumentačnej. Zároveň išlo aj o priebeh prijímacieho konania pre zahraničných študentov v 1., 2. a 3. stupni štúdia.
* Opäť bol použitý model „overovania jazykovej spôsobilosti“ u zahraničných uchádzačov o štúdium v slovenskom jazyku.
* Pre zabezpečenie plynulého zápisu študentov na štúdium boli aktualizované a inovované zápisné listy.
* Pre študentov 1. ročníka bakalárskeho stupňa štúdia bol pred začiatkom vyučovania realizovaný inovovaný „Úvod do štúdia“, ktorý bol narušený zámerným plánovaným ubytovaním študentov zo strany vedenia ŠD.
* Bolo dokumentačne zabezpečené vyplácanie štipendií študentom fakulty.
* Boli inovované procesy organizácie komunikácie so študentmi zriadením inštitútu supervízora a tútorov pre jednotlivé stupne a formy štúdia (vrátane poradcu pre ukrajinských študentov) a koordinátorky práce so študenti so špecifickými potrebami. O komunikáciu s tútormi zo strany študentov ani v roku 2019 nebol záujem.
* Boli organizačne zabezpečené všetky potrebné úkony spojené s ukončením štúdia študentov FM (vrátane podkladov pre udelenie Cien rektora a Cien dekana).
* Bola zabezpečená príprava a bezproblémový priebeh slávnostnej promócie absolventov fakulty, čo umocnila aj účasť pozvaných hostí z iných fakúlt a univerzít, ale aj osobností spoločensko-ekonomického a kultúrneho života.
* Bola rozvinutá spoluprácu fakulty v oblasti vzdelávania s praxou, predovšetkým v oblasti:
* odborných praxí študentov doma i v zahraničí,
* tém záverečných prác bakalárskeho a magisterského štúdia boli definované v súlade s profilom absolventa, riešenými výskumnými projektmi a potrebami praxe,
* v zameraní a v modifikácii vnútorného zamerania (ďalších profilácií) študijných programov v oblasti povinne výberových blokov predmetov a ďalších predmetov,
* ponuky samostatných prednášok excelentnými odborníkmi z praxe na pôde fakulty.
* V inštitucionálnej oblasti sa cieľavedome orientujeme na spoluprácu s inými vzdelávacími, výskumnými a hospodárskymi inštitúciami v záujme rozvoja nových študijných programov Fakulty manažmentu.
* Do ponuky študijných programov bol tentoraz zaradený študijný program v anglickom jazyku Management (2. stupeň), o ktorý prejavili záujem viacerí uchádzači z afrických a ázijských krajín.
* Boli spracované nové dokumenty v súlade s anglickým študijným programom.
* Dôsledné dodržiavanie nového Zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov, ako aj ďalších aktualizovaných predpisov, ktoré sú potrebné pri prijímacom konaní pre zahraničných študentov.

Útvar pre vzdelávanie bude i naďalej zabezpečovať spoluprácu s vedením univerzity, fakulty, jej katedrami a ostatnými organizačnými zložkami s cieľom zabezpečenia čo najvyššej kvality vzdelávacieho procesu.

Spracovali: doc. Ing. Viktória Ali Taha, PhD.

prodekanka pre vzdelávanie a komunikáciu FM PU v Prešove

doc. Ing. Juraj Tej, PhD.

prodekan pre vzdelávanie FM PU v Prešove

V Prešove, 5. 11. 2020

prof. Ing. Róbert Štefko, Ph.D.

dekan fakulty